**הרפורמה בחוק רישוי עסקים – "מפרט אחיד לעסקים" של המועצה המקומית מעלה עירון (להלן:"הרשות המקומית")**

**תוכן עיניינים**

1. **דבר ראש הרשות המקומית** עמוד 1
2. **פתיחה / הקדמה** 2
3. **פרק א'** : חוק רישוי עסקים והרפורמות השונות 3-4
4. **פרק ב'** : הנחיות ומידע כללי לבעל העסק 5-15

**מידע כללי**

**עיקרי התהליך לקבלת רישיון העסק**

1. **פרק ג'** : אנשי קשר ברשות המקומית 16
2. **פרק ד'** :תנאים לרישיון עסק- של הגורמים "נותני אישור" 17
3. **פרק ה'** : דרישות המפרט הרשותי – דרישות כלליות (משותפות) מעסקים טעוני רישוי 18-42

7.1 הנחיות כלליות 18

**7.2 נושאי איכות הסביבה** 19-26

7.2.1 שפכים תעשייתיים 19-21

7.2.2 התקנת מכשיר למניעת זרימה חוזרת (מז"ח). 21

7.2.3 מטרדי ריחות. 22

7.2.4 מטרדי רעש. 23

7.2.5 מטרדי איכות אוויר ואסבסט. 24-25

7.2.6 החזקת חומרים מסוכנים בעסקים. 26

7.3 הטיפול בפסולת מעסקים. 27-28

4 .7 הטיפול בדרישות וטרינריות / תברואיות 29-30

7.5 **נושאים הנדסיים** 31-39

7.5.1 מדיניות הסדרה / והאכיפה בעסקים. 31

7.5.2 **ביצוע עבודות שאינן טעונות היתר** 32-38

7.5.2.1 הנחיות כלליות 32-33

7.5.2.2 סגירה עונתית. 34

7.5.2.3 הקמת סוכך / גגון / סככת צל 34-35

7.5.2.4 הקמת מצללה / פרגולה. 36

7.5.2.5 מהקמת מתקני מיזוג וטיהור אוויר 36

7.5.2.6 הצבת מבנה לשומר בכניסה לעסק 36

7.5.2.7 בניית גדר וקיר תומך בין מגרשים 37

7.5.2.8 החלפת רכיבים בבניין. 38

7.5.2.9 הקמת מבנים טכניים. 38

7.5.3 עסקים הפועלים בבניין המיועד לשימור. 38

7.6 **נגישות** לאנשים בעלי מוגבלות. 39

**7.7 נושאים תפעוליים של עסקים** 40-42

7.7.1 הוצאת סחורה מחוץ לכותלי העסק. 40

7.7.2 הנחיות תנועה וחנייה. 41

7.7.3 ימי ושעות פעילות של בתי העסק. 42

8**. פרק ו' : דרישות המפרט הרשותי- דרישות פרטניות מסוגי עסקים מיוחדים** 43-47

8.1 הנחיות כלליות. 43

8.2 **דרישות המפרט הרשותי- ריכוז הדרישות**. 44-47

8.2.1 מדיניות ניפוק רישיונות לרוכלות. 44-46

8.2.2 מקומות לעריכת משחקים 47

8.3 **דרישות המפרט הרשותי**- ריכוז הדרישות מהעסקים 48-50

**השכיחים** ברשות עפ"י **קבוצות הרישוי** השונות.

* 1 -

**דבר ראש הראשות המקומית**

**ספטמבר 2020**

**תושבי המועצה המקומית מעלה עירון** - **השלום והברכה עליכם.**

הנהלת המועצה המקומית מעלה עירון פועלת רבות לקידום וסיוע לבעלי העסקים מקרב תושביה בהליך להסדרת הרישיון לעסקיהם.להנהלת המועצה ולי כראש המועצה חשוב מאוד שהעסקים הקיימים ביישובי המועצה יפעלו בהתאם לדרישות חוק רישוי עסקים וישמרו על בריאות התושבים ואיכות חייהם.

במסגרת זו, המועצה מפרסמת בזאת את מכלול דרישותיה מהעסקים השונים על מנת לייצר לבעלי העסקים ודאות,שקיפות ונגישות למידע שיסייע להם לתכנן את הפעילות בעסקים השונים שלהם, כל אחד ותחום עיסוקו. ודאות ושקיפות זו תתרום רבות לחוסן וליציבות הכלכלית של הן של בית העסק והן של הרשות המקומית בכללותה.

הנהלת המועצה ואני מברכים כל אחד ואחד מכם ורואים בפעילותו העסקית חשיבות רבה מאוד.ולכן, כל צוות ההנהלה של המועצה המקומית יסייע ויעמוד לרשותכם בכל שאלה ונושא שתבקשו לדעת ולברר בתחום הפעילות של העסק שברשותכם.

בהערכה רבה

מחמוד ג'בארין

ראש המועצה המקומית

מעלה עירון

**-2-**

**פתיחה / הקדמה**

**ברוכים הבאים לאתר האינטרנט של מחלקת / אגף רישוי עסקים של המועצה המקומית מעלה עירון.** .

הרשות המקומית מעלה עירון פועלת כרשות רישוי לקידום ורישוי עסקים בהתאם לחוק רישוי עסקים. חוק זה הינו חוק מורכב המקבץ אל תהליך הרישוי חוקים נוספים ושונים . בשנים האחרונות התבצעו שני הליכי רפורמה בחוק זה במטרה לייצר לבעלי העסקים **ודאות**, **שקיפות** ו**נגישות** וזאת באמצעות פרסום והבהרת הדרישות מבעלי העסקים במטרה לשפר את תהליך הרישוי עצמו ולהתאים אותו לסוגי העסקים השונים .שיפור זה נעשה תוך מינוף עסקים באופן שיתרום לחוסן ולאיתנות הכלכלית של הרשות המקומית.

בהתאם לכך , הרשות מקומית **מחויבת לפרסם** באתר האינטרנט שלה את דרישות הרישוי הייחודיות שלה מהעסקים השונים הפועלים בתחומה.לשם כך הרשות גיבשה את מדיניותה הכוללת ברישוי עסקים . מדיניות זו נחלקה ויושמה לשני תחומים :

1. דרישות רשות הרישוי של הרשות המקומית **לכלל העסקים** טעוני הרישוי , שהן **משותפות** לכולם.
2. דרישות רשות הרישוי של הרשות המקומית שהינן **ייחודיות** לסוגים ספציפיים של עסקים / פעילויות.

בהתאם לקביעת חוק זו, מפרסמת בזאת רשות הרישוי של המועצה המקומית מעלה עירון מסמך המאחד את **הדרישות**, **המסמכים** **והתנאים** הנדרשים מטעמה מכל העסקים בעיר הנדרשים ברישיון עסק – להלן "**המפרט הרשותי** **לעסקים**".

**מטרתו העיקרית** של ה"מפרט הרשותי לעסקים " היא לאפשר לבעלי העסקים באופן הבהיר ביותר להכיר בפשטות רבה מהן הדרישות המצופות מהם ע"י הרשות המקומית שבה הם פועלים ,במסגרת הליך **הוצאת הרישיון** לעסקיהם או בהליך **חידושו**. פרסום ה "מפרט הרשותי לעסקים" מתבסס על סעיף 7ג 3 בחוק רישוי עסקים שבו נקבע כי על הרשות המקומית לפרסם את דרישותיה הייחודיות באתר האינטרנט העירוני . ללא פרסום דרישות אלה רשות הרישוי איננה יכולה לדרוש מבעלי עסקים **מסמכים או/ תנאים שלא פרסמה באתר.**  **דרישות אלה הן חלק בלתי נפרד ממדיניות הרשות המקומית בתחום ניהול** **העסקים ביישוב.**

* **3 -**

**פרק א' : חוק רישוי עסקים והרפורמות השונות ברישוי עסקים**

חוק רישוי עסקים חוקק בשנת 1968 על מנת להסדיר את פעילותם של עסקים באופן תקין ולהבטיח את המטרות הבאות :

1. איכות נאותה של הסביבה ומניעת מפגעים ומטרדים.
2. מניעת סכנות לשלום הציבור והבטחה מפני שוד והתפרצות.
3. בטיחות של הנמצאים במקום העסק או בסביבתו.
4. מניעת סכנות של מחלות בעלי חיים ומניעת זיהום מקורות מים בחומרי הדברה,בדשנים או בתרופות.
5. בריאות הציבור , לרבות תנאי תברואה נאותים.
6. קיום תכליות חוק התכנון והבנייה.
7. קיום הדינים הנוגעים לכבאות.

חוק זה ,על עשרות סעיפיו , עבר שינויים רבים בעשרות השנים מאז חיקוקו. שינויים אלה ביטאו התפתחויות ורפורמות שונות שעבר נושא זה שכל מטרתן הוא להסדיר ולשפר את **תהליך רישוי העסקים** ולהפוך אותו **לנוח יותר**, **נגיש** ו**שקוף** יותר לבעל העסק וכן לשפר את ממשקי העבודה עם גורמי הרישוי השונים . הסדרה זו נועדה להקל על בעלי עסקים לקבל את רישיון העסק הנכסף. [קישור לחוק רישוי עסקים כולל תיקון 34 לחוק ראה:](https://www.nevo.co.il/law_html/law01/p212m1_001.htm)

כלל העסקים המחויבים ברישיון עסק קבועים ומוגדרים בצו רישוי עסקים (עסקים טעוני רישוי),תשע"ג -2013 . העסקים מסווגים לפי 10 קבוצות שונות שהינם : **קבוצה 1-** בריאות,רוקחות,קוסמטיקה , **קבוצה 2-** דלק ואנרגיה, **קבוצה 3**- חקלאות ,בעלי חיים , **קבוצה 4**- מזון , **קבוצה 5** – מים ופסולת , **קבוצה 6-** מסחר ושונות , **קבוצה 7**- עינוג ציבורי, נופש וספורט , **קבוצה 8**- רכב ותעבורה , **קבוצה 9** – שירותי שמירה ואבטחה,נשק ותחמושת , **קבוצה 10** – תעשייה ,מלאכה, כימיה ומחצבים. [קישור לצו רישוי עסקים ראה](https://www.nevo.co.il/law_html/Law01/500_849.htm)

* **4 -**

הרפורמה האחרונה ברישוי עסקים התבצעה בשנת 2019 ("תיקון 34 לחוק רישוי עסקים") . רפורמה זו ,הקרויה "רישוי עסקים דיפרנציאלי" נועדה ליצור איזון בריא בין המטרות של חוק רישוי עסקים לבין עידוד הפעילות הכלכלית במשק וצמצום הפגיעה בעסקים. במסגרת רפורמה זו הושם דגש על הצורך לפרסם מפרטים אחידים וברורים לכל סוג של עסק, ליצור סנכרון בין הדרישות של המשרדים השונים ולמנוע כפל דרישות או דרישות סותרות. רפורמה זו מדגישה את הצורך בשיפור תהליך הרישוי וייעולו והסרת חסמים מיותרים וכפולים.

בנוסף לכך, **ברפורמה זו הושם דגש גם על מרכיבים נוספים מהותיים ביותר שעיקרם :**

1. הגברת **הפיקוח והאכיפה** , הן מבחינת סמכויות מפקחים והן מבחינת אמצעי אכיפה וענישה מול בעלי העסקים אשר אינם פועלים על פי החוק. הדגש הושם על מתן אמון בבעלי העסקים והתבססות על תצהירים והצהרות , אך מנגד מפעילים אמצעי אכיפה כנגד מי שינצל את הרפורמה הזו לרעה.
2. מתן אפשרות להקלות בתחום **התכנון והבנייה והנגישות** וזאת ע"י מתן אפשרות בטווח שיקול הדעת של מהנדס הרשות המקומית לתת אישור לרישיון עסק גם כאשר קיימות הפרות בנייה , שאינן מוגדרות כ"הפרות מהותיות" ובנוסף יצירת דיפרנציאליות בין סוגי עסקים שונים המצריכים אישור **נגישות**.
3. יצירת **מסלולי רישוי דיפרנציאליים** המותאמים לרמת המורכבות השונה של סוגי עסקים : **נמוכה**,**בינונית**, **בינונית מוגברת** ו**גבוהה** (**מרכיב זה** **טרם יושם , נכון לספטמבר 2020 ).**

רפורמה נוספת שראויה לציון היא זו שנעשתה ע"י הרשות הארצית לכבאות והצלה שנקראה "**רישיון עסק במסלול תצהיר** ". במסגרת רפורמה זו ,עסקים אשר נקבע כי הם בעלי רמת סיכון אש נמוכה ,יידרשו,לצורך **קבלת רישיון עסק** להגיש לרשות הרישוי תצהיר בדבר עמידתם בדרישות הכבאות. בעסקים אלו לא יידרש אישור של רשות הכבאות לצורך קבלת רישיון עסק ותבוצע בהם ביקורת מדגמית בלבד.המטרה היא מחד להקל על הליך קבלת האישורים לעסקים בעלי רמת סיכון אש נמוכה,ובמקביל לאפשר למערך כיבוי האש להתמקד בעסקים ובנכסים בעלי רמת סיכון אש בינונית וגבוהה. ראה נוהל   
["הגשת תצהיר למבקש רישיון עסק במסלול תצהיר"](https://www.gov.il/he/Departments/General/business_license_deposition_track) מטעם נציבות כבאות והצלה.

* **5 -**

**פרק ב' : הנחיות ומידע כללי לבעל העסק**

**חלק ראשון – מידע כללי**

בחלק זה של הפרק בכוונתנו להביא לידיעת כל בעל עסק כי על הפעלת בית העסק שברשותו חלות **בראש ובראשונה** דרישות חוק רישוי עסקים /

תקנות רישוי עסקים / צו רישוי עסקים ,כפי שהם באים לידי ביטוי בדרישות **הגורמים הממשלתיים** השונים המוגדרים כ**"נותני האישור"** (משרד הבריאות , המשרד להגנת הסביבה, המשרד לביטחון הפנים - משטרת ישראל , נציבות כיבוי אש - , משרד הכלכלה, משרד החקלאות ופיתוח הכפר). דרישותיהם של "נותני אישור" אלה ביחס **לחלק** מסוגי העסקים מפורסמים באתר ממשל זמין ("המפרט האחיד") .

בנוסף לכך, על בעל העסק חלות הדרישות השונות של גורמי הרישוי מטעם הרשות המקומית מעלה עירון שכוללים דרישות **כלליות המשותפות** לכל

העסקים , ודרישות **פרטניות - ייחודיות** לסוגי העסקים השונים. המקור לדרישות אלה נעוץ ,בין היתר, במדיניות הכללית של הרשות המקומית **ובחוקי**

**העזר** **של הרשות המקומית** . ראוי לציין , כי דרישות הרשות המקומית עומדים בהתאמה לחוקים, לתקנות ולצווים ואינן סותרות אותן כלל.

בהתאם לאמור לעיל , ה"מפרט הרשותי לעסקים " של המועצה המקומית מעלה עירון מורכב משני חלקים : **"דרישות כלליות (משותפות)**

**מעסקים"** ו **"דרישות פרטניות מעסקים".**

**בעל עסק** – בבואך לקרוא את ה"מפרט הרשותי לעסקים ", עליך לקרוא בעיון  **ולקיים** את כל האמור **בכל אחד משלושת השלבים** הבאים :  
  **שלב 1**: קיום כל הדרישות של **"נותני האישור"** הרלבנטיים לפריט העיסוק / סוג העסק המסוים,כפי שמופיעים [באתר ממשל זמין](http://business.gov.il/Pages/Mifratim-HomePage.aspx)  ושהינם **חלק**   
 מ"המפרט האחיד הארצי" **לחלק מהעסקים** הקיימים, שלהם פורסמו מפרטים אחידים.

* **6 -**

**שלב 2** : קיום דרישות **"רשות הרישוי "** כפי שמופיעות ב**"מפרט האחיד הרשותי"** הנוכחי של הרשות המקומית מעלה עירון בפרק **"דרישות כלליות**

**משותפות** **מעסקים"** (**פרק ה'- במסמך זה**).  
  **יובהר בזאת כי כל הדרישות המופיעות בפרק ה' שבמפרט הינן חלק בלתי נפרד ומחייב ועל בעל העסק לעמוד בהן , ככל שהינן**

**רלבנטיות לעסקו.**   
 **שלב 3** : קיום דרישות רשות הרישוי המופיעות ב**"מפרט האחיד הרשותי"** של הרשות המקומית מעלה עירון בפרק **"דרישות פרטניות מעסקים"**

**(פרק ו' למסמך זה).**  
 **באחריות בעל העסק לקרוא את הדרישות הפרטניות המופיעות בטבלה,הן בחלק הראשון העוסק בסוגים ייחודיים של עסקים והן בחלק**

**השני העוסק בפריטי הרישוי הספציפיים , בהתאמה לעסק הפרטי שלו ולקיים את כל הדרישות** **והמגבלות המופיעות תחת מספר פריט**

**זה, במידה וקיימים**.

**-7-**

**חלק שני – עיקרי התהליך לקבלת רישיון עסק**

חלק זה נועד להנגיש ולהבהיר לבעל העסק את הליכי הרישוי לעסקים העיקריים הנהוגים במועצה המקומית מעלה עירון. הליך

הרישוי כולל מספר שלבים עיקריים :

**שלב מס'** **1** – **קבלת מידע מוקדם**

1. באפשרות בעל העסק לפנות למנהל מחלקת רישוי עסקים או/ו לאחד מגורמי הרישוי השונים לקבלת מידע מוקדם , מידע

ראשוני, בטרם פתיחת העסק לבירור נושאים רלוונטים לאפשרות פתיחת עסק כגון : הצורך בקבלת רישיון עסק לסוג הפעילות

המתוכנן , הצורך בהכנת תוכנית לעסק, הליכי הרישוי לעסק הצפויים, מידע תכנוני באשר למיקום העסק המתוכנן מבחינה

הנדסית ולסוג העסק, מידע על הדרישות הצפויות מבעל העסק ע"י המועצה המקומית ו"נותני האישור" השונים לעסק זה ,הסבר

בנוגע לבעיות רישוי צפויות לאור בקשות קודמות .

2.הבקשה למידע מוקדם תוגש בכתב ע"י בעל העסק למנהל מחלקת רישוי עסקים או/ ו למי מגורמי הרישוי , הכולל תוכנית צפויה

של העסק המתוכנן בצירוף המסמכים הנדרשים (כגון: פרשה טכנית, תסקיר סביבתי).

3. מידע זה יכול להינתן לבעל העסק עד 30 יום מיום הגשת הבקשה על ידו ובכתב.

**- 8-**

**שלב מס' 2** – **הגשת בקשה לרישיון עסק**

1. קבלת הדרכה והנחיות מקצועיות ממנהל מחלקת רישוי עסקים לצורך **הכנת תכנית עסק** . תוכנית העסק תהיה בהתאם

לקבוע בתקנות רישוי עסקים הכוללת :

א. **עמוד ראשון- ריכוז נתונים על העסק** הכוללים : שם וכתובת העסק,פרטי החברה (שם החברה,מספר טלפון,כתובת

החברה,כתובת מייל ),שם בעל העסק וחתימתו ,מספר העובדים בעסק , מהות הפעילות בעסק, פרטי מתכנן / עורך הבקשה

וחתימתו.

בנוסף, תצורף טבלה המפרטת את שטחי העסק וגודלם במ"ר לפי שימושיהם השונים ומיקומם בקומות העסק וכן סיכום

שטח העסק הכולל במ"ר.

ב. **תרשים סביבה** – שייערך בקנ"מ 1:2500 , הגוש והחלקה שבהם מצוי העסק יודגשו בקו עבה, ציון מספרי החלקות

שבסביבת החלקה שבה מצוי העסק עד מרחק של 500 מ"ר מגבול החלקה שבה מצוי העסק, ציון הדרכים והרחובות הגובלים

עם החלקה שבה מצוי העסק ושמותיהם.

**- 9 -**

ג. **מפה מצבית** – המפה תיערך בקנה מידה של 1:250 ויצוינו בה :שטח הקרקע שבו ינוהל העסק וגבולותיו ,גבולות העסק יסומנו

בקו עבה, מיקומו של העסק בתוך הבניין שבו הוא מצוי ומיקום הבניין בתוך החלקה שבו הוא נמצא, ציון המערכת לאספקת מים

וביוב , מתקנים לסילוק אשפה, מיכלי גז ,דלק וחומרים מסוכנים אחרים הקשורים לעסק ,מערכת לכיבוי אש עפ"י הנחיות גורמי

כיבוי אש,חדרים ושטחים המשרתים את העסק שאינם צמודים לו כגון :מחסן ושירותים , מקומות החנייה המשרתים את העסק.

ד. **תוכנית העסק** – שתכיל : תכנית תנוחה, שני חתכים וטבלה בקנה מידה של 1:100. בתוכנית התנוחה יפורטו העובדות הבאות:

חלוקה פנימית של המקרקעין שבהם מצוי העסק ושימושי כל חלק , מתקני תברואה שיהיו בעסק כגון:אסלות וכיורים,מידות

שטחי העסק השונים ומידות סך כל שטחי העסק, פתחי העסק וחלונותיו לרבות פתחי חירום ודרכי גישה לנכים, מערכת הביוב

לרבות מערכת לטיהור שפכים ולהפרדת שומן / שמנים אם ישנם כאלה, מתקני אוורור וארובות המשרתים את העסק לרבות

מערכת מיזוג אוויר , קולטי עשן, ריח ומזהמים אחרים, מערכת וציוד כיבוי אש, מתקני ניטור וסידורים אקוסטיים.

בנוסף לכך, מיקום שני חתכים אנכיים ניצבים זה לזה.

* **10 -**

2 **. להגשת הבקשה לרישיון עסק יצורפו המסמכים הבאים** : [**ראה טופס אישור הגשת בקשה**](file:///C:\Users\عربي\Downloads\טופס%20הגשת%20בקשה%20לרישיון%20עסק.pdf)

א. במקרה והבקשה מוגשת ע"י תאגיד (חברה בע"מ / עמותה ) יש לצרף תדפיס מידע עדכני מרשם החברות , פרוטוקול חברה

חתום ע"י עורך דין, תעודת רשם החברות.

ב. צילום תעודת זהות וספח התעודה של בעל העסק או/ו נושא משרה בחברה.

ג. העתק חוזה שכירות / אישור בעלות על הנכס.

ד. העתק מחשבון הארנונה.

ה. אישור נגישות של העסק או/ו פטור מחובת נגישות.

ו. 3-4 עותקים של התוכנית האדריכלית .

ז. אישורים נוספים / אחרים אשר יידרשו ע"י מנהל רישוי עסקים במידת הצורך בהתאם למהות העסק (כגון : שאלון סביבתי,

פרשה טכנית).

ח. אגרת תשלום בהתאם למספר פריטי הרישוי בצו רישוי עסקים. [**ראה טופס להוראת חיוב**](file:///C:\Users\عربي\Downloads\הוראת%20חיוב%20תשלום%20אגרה.pdf).

**לידיעת בעל העסק ,הגשת הבקשה וקבלת ע"י מחלקת רישוי עסקים אינה תחליף לרישיון העסק ואינה מהווה אישור להמשך**

**פעילות העסק.**

**-11-**

**שלב מס' 3** – **הטיפול בבקשה ע"י מחלקת רישוי עסקים**

1. **שלב ראשון**- בדיקה ראשונית של המסמכים שהוגשו ע"י בעל העסק.במידה וחסרים מסמכים תימסר הודעה למגיש הבקשה

בדבר הצורך בהשלמת המסמכים החסרים.

2. **שלב שני** – בדיקת התוכניות האדריכליות של העסק שמהותה לוודא שהתוכניות עומדות בהנחיות המקצועיות לאופן ההגשה.

3. **שלב שלישי** – העברת הבקשה ל"נותני האישור" הרלוונטים לצורך בחינת הבקשה ,בהתאם לצורך וקבוע בצו רישוי עסקים

(הנדסה, כיבוי אש, משטרת ישראל, משרד הבריאות, משרד העבודה, המשרד להגנת הסביבה ועוד).

4. **שלב רביעי – בדיקת הבקשה ע"י "נותני האישור" ואישורה**

א. קבלת אישורי הגורמים המקצועיים כרוך לרוב בביצוע ביקורת מקצועית בעסק ע"י גורמים אלה והוצאת דו"ח דרישות

לתיקון / ביצוע.

ב.לאחר ביצוע דרישות "נותן האישור" הרלוונטי יונפק האישור המתאים ויועבר לידיעת המועצה המקומית ולידיעת בעל

העסק.מילוי הדרישות הללו הינו תנאי הכרחי לקבלת אישורם.

ג. אם גורם "נותן אישור" מסרב לתת את אישורו תינתן על כך הודעה ע"י מנהל מחלקת רישוי עסקים במועצה המקומית או

ישירות ע"י הגורם המקצועי עצמו.

**- 12-**

ד. **הגשת השגה**- בהתאם לסעיף 7 ג 5 לחוק רישוי עסקים התשכ"ח 1968 ,בעל עסק שפנה בבקשה לקבלת רישיון עסק,

היתר זמני או היתר מזורז לפי חוק זה ורואה את עצמו נפגע ממסמך או מתנאי שדרשו ממנו רשות הרישוי או נותן אישור

כלשהוא ,רשאי להגיש השגה על כך או על סירוב לתת לו רישיון או היתר .ההשגה תוגש לרשות הרישוי או לנותן האישור ,

הכול לפי העניין .השגה זו תבחן ע"י ועדת השגה הקיימת ופועלת במועצה המקומית מעלה עירון ומורכבת מ: היועץ

המשפטי של המועצה, מהנדס המועצה ומנציג ציבור שמונה ע"י ראש המועצה.

ה. **גורמי רישוי נוספים עפ"י חיקוק אחר** – במקרים מסוימים המצוינים בצו רישוי עסקים נקבעה התניה למתן רישיון לעסק

מסוים באישור מוקדם של גורמים ממשלתיים אחרים שאינם חלק מנותני האישור המפורטים לעיל , בהתאם לחוק ייחודי.

ו. **הנפקת רישיון העסק / היתר זמני** – רישיון / היתר זה יונפק וייחתם ע"י מנהל מחלקת רישוי עסקים במועצה רק לאחר

שיתקבל אישורם של כל הגורמים "נותני האישור" ובהתאם לכל הדרישות המחייבות, כולל אלה של "חיקוק אחר".

* **13-**

**שלב מס' 4 - חידוש רישיון עסק**

1. תוקפו של רישיון תקופתי נקבע עפ"י צו רישוי עסקים (עסקים טעוני רישוי), תשע"ג- 2013 .תוקף זה יירשם

בטופס הרישיון המונפק לבעל העסק.

2. 3 חודשים לפני תפוגת תוקף הרישיון יפנה מנהל מחלקת רישוי עסקים במועצה המקומית מיוזמתו לכל

גורמי הרישוי שאישורם נדרש ויבקש את חוות דעתם בדבר הצורך לחידוש הרישיון.

3. כל אחד מגורמי הרישוי יפנה לעסק ביוזמתו ויערוך ביקורת בעסק. בהתאם לממצאי הביקורת ולתיקון

ליקויים, במידה והדבר נדרש, גורם הרישוי ייתן את אישורו בכתב להארכת תוקף הרישיון או שיודיע לבעל

העסק ולמנהל מחלקת רישוי עסקים מהם התנאים והדרישות המחייבות לצורך קבלת אישור זה.

4. באחריות בעל העסק לבצע בהקדם האפשרי את הדרישות המחייבות ולהודיע לגורם הרישוי שערך את

הביקורת או / ו למנהל מחלקת רישוי עסקים במועצה המקומית מעלה עירון על תיקון הליקויים שנמצאו

בעסק.תיקון ליקויים ודיווח זה הם תנאי הכרחי לחידוש הרישיון.   
 [**ראה טופס לחידוש רישיון**](file:///C:\Users\عربي\Downloads\טופס%20חידוש%20רישיון.pdf)

**-14-**

5. בעל עסק שלא יבצע את דרישות גורמי הרישוי תישלח איליו הודעת סירוב ובעקבותיה לא יחודש רישיון העסק

שפג תוקפו ממילא.

6. במידה ורישיון העסק חודש הרי שלזה יצורף שובר תשלום אגרת רישוי לתשלום.הרישיון יהיה בר תוקף רק

מיום תשלום האגרה ולאחר חתימתו על ההצהרה שנמצאת בספח הרישיון.

**-15-**

**שלב 5** – **שינויים בעסק / שינוי בעלות**

1. **שינויים בעסק** – כל שינוי בעסק קיים מחייב **הגשת בקשה חדשה** לרישיון העסק ותיקון תוכנית העסק ,בהתאם

לשינויים שבוצעו בעסק.במקרה שכזה, לרישיון העסק הקיים אין תוקף חוקי. הקריטריונים הבאים בעסק ייחשבו

לשינויים : הוספה או הקטנה של שטח העסק, שינויים פנימיים וחיצוניים בתוכנית העסק, הוספה של פריט רישוי

,כל שינוי בבעלות על העסק , סגירת העסק.

2. **שינוי בעלות** – עפ"י תקנות רישוי עסקים כל שינוי בבעלות על העסק ממה שרשום בבקשה לרישיון העסק או/ו

ברישיון העסק , לרבות הוספת בעל או גריעתו וכן העברת שליטה בתאגיד , פטירתו של בעל העסק הרשום

ברישיון העסק. שינוי בעלות מחייב הגשת בקשה לשינוי בעלות בעסק.

**- 16 –**

**פרק ג' : אנשי קשר ברשות המקומית –מועצה מקומית מעלה עירון**

לנוחיותכם , מפורסמים כאן פרטי המנהלים והעובדים במחלקת/ אגף רישוי עסקים ברשות המקומית ,דרכי ההתקשרות אליהם,

ימי ושעות קבלת קהל של מחלקת רישוי עסקים :

|  |  |  |  |  |  |
| --- | --- | --- | --- | --- | --- |
| **מס"ד** | **התפקיד** | **שם בעל התפקיד** | **מספרי טלפון** | **כתובת מייל** | **ימי ושעות קבלת קהל** |
| 1 | ראש המועצה המקומית | מחמוד ג'אברין | 052-3436249 | Lischa@maaleiron.muni.il |  |
| 2. | יועץ משפטי | קבאלאן אברהים | 054-4777534 | Kablan.ab@gmail.com |  |
| 3 | ווטרינר | מחאמיד ריאד | 054-2869048 | Riadmhamed1963@gmail.com |  |
| 4 | מהנדס הרשות | מחמד מחאג'נה | 054-9498852 | m.habib.eron@gmail.com |  |
| 5 | מנהל מחלקת תברואה ורישוי עסקים | ג'אברין ראשד | 052-6008606 | rashed@maaleiron.muni.il | ימים א-ה  שעות 0800-1630 |

* **17 -**

**פרק ד' : דרישות ותנאים לרישיון עסק- של הגורמים "נותני אישור"**

כאמור , על כל עסק טעון רישוי חלות **בראש ובראשונה** הדרישות מטעם הגורמים הממשלתיים המוגדרים כ"נותני האישור" . לדרישות אלה מתווסף ה" מפרט הרשותי לעסקים" (כפי שיפורט להלן).

על מנת להכיר הדרישות של "נותני האישור" הממשלתיים מפורט להלן קישור לאתרי האינטרנט הבאים :

1. אתר משרד הפנים /ממשל זמין – [ה"מפרטים האחידים"](http://business.gov.il/small-lobby/Pages/specifications_approved_list.aspx) .

2. אתר המשרד להגנת הסביבה – [מפרטים אחידים](http://www.sviva.gov.il/subjectsEnv/BusinessLicensingIndustry/EnvConditions/Pages/Details.aspx#GovXParagraphTitle2).

3. אתר משרד החקלאות - <https://www.moag.gov.il/vet/hukim/takanot/takanot_rishuy/Pages/default.aspx>

4. אתר משטרת ישראל – [דרישות הרישוי](https://www.gov.il/he/departments/general/police_business_licensing).

5. אתר משרד העבודה – [דרישות הרישוי.](https://employment.molsa.gov.il/Employment/SafetyAndHealth/BusinessLicensing/Pages/BusinessLicensing.aspx)

6. אתר משרד הבריאות- [דרישות הרישוי.](https://www.health.gov.il/Subjects/Environmental_Health/business/Pages/default.aspx)

7. אתר הרשות הארצית לכבאות והצלה – [דרישות הרישוי](https://www.gov.il/he/service/search_fire_safety_bussiness_requirements).

**8**. [אתר הנציבות לשוויון לאנשים עם מוגבלויות במשרד המשפטים (נגישות](https://www.gov.il/he/departments/topics/accessibility_information_for_professionals))

* **18 -**

**פרק ה' : דרישות המפרט הרשותי – דרישות כלליות (משותפות) מהעסקים טעוני הרישוי**

**יובהר בזאת שנית , כי כל הדרישות הכלליות / המשותפות המופיעות בפרק זה הינן חלק בלתי נפרד ומחייב מ"המפרט הרשותי לעסקים " ועל בעל העסק לקרוא היטב** **דרישות אלה וכמובן , לקיימן ולעמוד בהן, ככל שהינן רלוונטיות לעסקו (זאת בנוסף למה שיפורט בפרק של "דרישות פרטניות מעסקים" – פרק ו' למסמך זה).**

**1. הנחיות כלליות**

* 1. אין בדרישות המפורטות להלן כדי לגרוע מחובתו של בעל העסק למלא אחר כלל דרישות נותני האישור הרלבנטיים לאותו פריט עיסוק, וכל דרישות חוק רלוונטיות אחרות, גם אם תקבענה בהמשך.
  2. אין באמור במסמך זה כדי לפטור את בעל העסק מקיום הוראות כל דין החל עליו, אף אם הוראות הדין אינן מופיעות במסמך זה.
  3. על בעל העסק הפועל בתחום השטח המוניציפאלי של המועצה המקומית מעלה עירון חלים הוראות **חוקי העזר** של הרשות המקומית מעלה עירון הרלוונטיים לפעילות עסק ועליו לציית להם.
  4. **בנוסף למפורט ב"מפרט הרשותי לעסקים" זה, על בעל העסק לעמוד גם בהוראות תכנית בניין עיר (תב"ע) ו / או בהוראות "היתר הבנייה" החלים על** **העסק הרלוונטי.**
  5. אין באמור במסמך זה כדי לפטור את בעל העסק **מהגשת בקשה** לרישיון עסק **ומקבלת אישורים** מתאימים לפי חוק רישוי עסקים ולפי כל דין.
  6. מובהר בזאת כי כל מי שמנהל עסק ללא רישיון הינו עובר על החוק, ויהא צפוי לעונשים הקבועים בחוק.
  7. היה וקיימים בעסק עיסוקים / פעילויות נוספות הטעונות רישוי בהתאם לקבוע בצו רישוי עסקים (כגון : "בריכת שחייה" בבית מלון שהינה טעונת רישוי גם ללא קשר להליך הרישוי ל"בית המלון"), בנוסף לכל תנאי שחל על העסק הראשי , יחולו על העיסוקים הנוספים גם התנאים המסוימים שקבועים בחוק או/ו במפרט האחיד לעסקים מסוגם.למען הסר ספק ,אין לראות במתן רישיון עסק לפריט מסוים בכדי להוות רישוי עסק לפריט אחר שלגביו לא ניתן רישיון עסק נפרד.
  8. בנוסף לאמור בדרישות אלו, כל שינוי בהוראות כל דין החל על העסקים נשוא דרישות אלה, יחול עליהם מיום פרסומם כדין ויחייב את העסקים.

**- 19 -**

1.9 בכל מקרה של סתירה בין הוראות חוק כאמור לעיל לבין האמור במסמך זה, יגברו הוראות החוק

1.10 מודגש , כי חריגה מדרישות אלה עלולה להוביל לניהול הליך פלילי כנגד בעל העסק מתוקף הקבוע בחוק רישוי עסקים, התשכ"ח -1968

**2. נושאי איכות הסביבה  
 התנאים והדרישות הסביבתיות ברישיון עסק נקבעו על מנת להפחית את פגיעת העסק בסביבה ולתקן פגיעות שכבר נעשו.**

**הדרישות הסביבתיות ניתנות לעסקים ע"י רשות הרישוי הממונה על הנפקת רישיונות העסק , יחד עם כל הדרישות של כל הגורמים**

**המאשרים לאותו עסק.**

**2.1 שפכים תעשייתיים**

2.1.1  **ככלל, לא יוקם ויופעל עסק (חדש או קיים) ללא שהוא מחובר למערכת הביוב העירונית. כמו כן, שפכים סניטריים שנוצרים בבית עסק**

**יוזרמו אל מערכת הביוב העירונית.**

2.1.2 כל עסק שבמהלך פעילותו נוצרים "שפכים תעשייתיים" (בשונה מ"השפכים הסניטריים"), יעמוד בכל האמור ב"כללי תאגידי מים וביוב

[( שפכי מפעלים המוזרמים למערכת הביוב ), תשע"ד – 2014"](http://www.mono.org.il/_Uploads/dbsAttachedFiles/nitur2.pdf) , ובמיוחד בכל האמור **בתוספת הראשונה והשנייה** לכללים אלו.

2.1.3 כל בעל עסק שבמהלך פעילות עסקו נוצרים "שפכים תעשייתיים" (שפכים שאינם סניטריים) כהגדרתם [בחוק תאגידי מים וביוב התשס"א](https://www.nevo.co.il/law_html/Law01/235_079.htm)

2001 [וחוק המים ,תשי"ט – 1959](https://www.nevo.co.il/law_html/law01/235_001.htm) ,יעמוד בכל האמור ב"כללי תאגידי מים וביוב (שפכי מפעלים המוזרמים למערכת הביוב )תשע"ד-2014"

וכן לעמוד בתנאים שנקבע[ו בחוק עזר למעלה עירון (שמירת איכות הסביבה ומניעת מפגעים ) התשע"א-2011.](file:///C:\Users\عربي\Downloads\חוק%20עזר%20איכות%20סביבה.pdf)

2.1.4 במסגרת העמידה בתנאי חוק אלה יידרש בעל העסק להתקנת מערכת קדם טיפול בשפכים תעשייתיים אלה שתתוכנן ותופעל באופן

שתאפשר עמידת העסק בערכי הסף הרלבנטיים לשפכים המוזרמים למערכת הביוב העירונית . מערכת זו יכולה להכיל מפריד שומנים

העונה לצורכי העסק או מפריד שמן או מפריד דלק ממים , הכול לפי העניין והצורך ובהתאם לתכנון מפורט של יועץ אינסטלציה מוסמך

ובכפוף לאישור תאגיד המים. כמו כן, בעל העסק יבצע פעילויות נוספות כמו : הפרדת זרמים של שפכים בבית העסק,טאטוא ואיסוף

תשטיפים קיימים במקום שטיפת רצפת העסק והחלפת חומרי ניקוי.

**- 20 -**

**2.1.5 להלן רשימת סוגי העסקים העיקריים המופיעה בתוספת השלישית** **של החוק שלעיל**:

2.1.6.1 מוסכים ותחנות רחיצת רכב.

2.1.6.2 אולמות אירועים, מסעדות, קניונים.

2.1.6.3 משחטות,בתי מטבחיים,בתי נחירה,עיבוד דגים.

2.1.6.2.מפעלי טקסטיל **ל**סוגיהם.

2.1.6.4 מפעלי ציפוי מתכות

2.1.6.5 מכבסות.

2.1.6.6 תחנות דלק.

2.1.6.7 תחנות מעבר לפסולת.

2.1.6.8 בתי דפוס.

2.1.6.9 מפעלי כימיה לסוגיהם (פרמצבטיקה, ייצור כימיקלים,קוסמטיקה ותמרוקים,דבקים וצבעים,דטרגנטים ועוד).

2.1.610 מפעלים לחומרי בנייה.

2.1.6.11 בתי מלון.

2.1.6 בעל העסק יתקין על חשבונו "שוחת דיגום" בתא הביוב האחרון של העסק ,לפני נקודת התחברותו לביוב העירוני או במקום אחר, כפי

שינחה אותו תאגיד המים. כמו כן, בעל העסק יאפשר גישה חופשית לבית העסק ,למפריד השומנים ולתאי הביוב הנמצאים בתחומו ,

לצורך ביצוע דיגום השפכים ע"י נציג תאגיד המים או מי מטעמו.

**-**  **21 -**

2.1.7 בכל תקלה שבה יש חשש לחריגה מערכי הסף הרלוונטיים לשפכים המוזרמים למערכת הביוב העירוני, כאמור בתוספת **הראשונה**

**והשנייה** [של כללי תאגידי מים וביוב (שפכי מפעלים המוזרמים למערכת הביוב), תשע"ד – 2014,](http://www.mono.org.il/_Uploads/dbsAttachedFiles/nitur2.pdf) ידווח בעל העסק על כך ליחידה

הסביבתית באופן מיידי ויבצע את כל הנחיות הרשות המקומית והיחידה הסביבתית לתיקון התקלה, כולל הפסקת הזרמת השפכים

למערכת הביוב ,במידת הצורך.

2.1.8 מפריד השומנים / מפריד דלק - מים יפונה ויתוחזק בתדירות ובאופן שלא תיווצר גלישה של השמנים / דלקים / שומנים למערכת הביוב

העירונית באחריות ובמימון בעל העסק . הפסולת המפונה ממפריד השומנים / דלק תפונה לאתר מורשה בלבד. אישורי הפינוי והקליטה

יישמרו בעסק לתקופה של 3 שנים.

2.1.9 שמן מאכל משומש שנוצר בבתי אוכל שונים יאוחסן במיכל ייעודי בשטח העסק בתוך מעצרה ויפונה לחברת מחזור שאושרה ע"י היחידה

לאיכות הסביבה .אישורי פינוי יישמרו בעסק למשך שלוש שנים.

**2.2**  **התקנת מכשיר למניעת זרימה חוזרת (מז"ח)**

2.2.1 כל בעל עסק שנקבע לגבי העסק שבבעלותו בתוספת המופיעה בסוף ["תקנות בריאות העם (התקנת מכשיר מונע זרימת מים חוזרת),](https://www.health.gov.il/legislationlibrary/briut31.pd)

[התשנ"ב - 1992](https://www.health.gov.il/legislationlibrary/briut31.pd) **חובת התקנת מז"ח** ,יתקין באמצעות מתקין מוסמך, כהגדרתו בתקנות, מכשיר **"מונע זרימת מים** **חוזרת"**.

התקנה זו תעשה ישירות על מערכת מי השתייה של העסק (**להלן מז"ח),** בקטע הצינור שבו מקבל העסק את המים שלו ישירות

מתאגיד המים , למעט בית עסק שקיבל פטור על ידי הגורם המוסמך במשרד הבריאות.

**- 22 -**

2.2.2 במקרים בהם מכשיר המז"ח משרת מספר בתי עסק (כגון: במערכת המים הראשית של קניון). באחריות בעל המתחם או/ו חברת

האחזקה / הניהול להסדיר את תקינות המכשיר ולהציג את האישורים המתאימים.

2.2.3 בעל העסק יחזיק את  המז"ח במצב תקין בכל עת ויבצע **בדיקה שנתית** על ידי מתקין מוסמך – כהגדרתו בתקנות האמורות לעיל .

תוצאות הבדיקה השנתית של הבודק המוסמך יועברו לידיעת מחלקת רישוי עסקים ברשות המקומית וליחידה הסביבתית . במקביל ,

אישורים אלה יישמרו בבית העסק לתקופה של 3 שנים לפחות. במקרים קיצוניים תתכן פעילות אכיפה גם ע"י מחלקת רישוי עסקים .

2.2.4 בעל העסק יבצע באופן מיידי את כל הנדרש לתיקון במכשיר המז"ח על פי ממצאי הבדיקה השנתית על מנת לעמוד בחובת תקינותו

בכל עת.

2.2.5 אישור תקינותו השנתית של המז"ח הינו תנאי לחידוש רישיון העסק.

**2.3** **מטרדי ריחות**

2.3.1 ככלל, בית עסק לא יגרום ליצירת ריח חזק או בלתי סביר כתוצאה מפעילות עסקו,[כאמור בחוק למניעת מפגעים , התשכ"א – 1961](http://www.sviva.gov.il/infoservices/reservoirinfo/doclib/nuisances/mifga01.) .

2.3.2 בעל עסק יפעל למניעת מטרדי ריח שמקורם בבית העסק שברשותו . "מטרד ריח" הינו בהתאם להגדרתו ב["נוהל להגדרת מפגעי ריח "](https://www.sviva.gov.il/subjectsenv/svivaair/odour/documents/odor_nuisance_definition.pdf)

של המשרד להגנת הסביבה .

2.3.3 בית עסק אשר נמצא שפעילותו העסקית מהווה מקור / גורם לריח חזק או בלתי סביר לסביבתו , כאמור בחוק למניעת מפגעים,

התשכ"א – 1961, יידרש ע"י היחידה הסביבתית ברשות המקומית לבצע "סקר פליטות וריחות". סקר זה יבוצע בהתאם לדרישות

המפורטות במסמך **"**[**מדריך לטיפול במפגעי ריח**](http://www.sviva.gov.il/InfoServices/ReservoirInfo/DocLib2/Publications/P0701-P0800/P0710.pdf)  **- המשרד להגנת** **הסביבה- יוני 2013**" (בהתאם לעדכונו מעת לעת). סקר זה יועבר

לידי היחידה הסביבתית לידיעה ולאישור.

2.3.4 בעל העסק ייתכן ויידרש, בהתאם לקביעת היחידה הסביבתית, בנקיטת פעולות שונות **להפחתת רמות הריח** לרמות הנדרשות בחוק,

על פי הצורך ועל סמך הנתונים בסקר שנעשה ע"י בעל העסק, לרבות התקנת מתקנים להקטנת עוצמת הריח

- 23 -

**2.4 מטרדי רעש**

* + 1. **ככלל, בעל עסק לא יגרום ליצירת רעש בלתי סביר מפעילות עסקו**. בית עסק אשר נמצא שפעילותו העסקית מהווה מקור / גורם לרעש חזק או בלתי סביר לסביבתו , כהגדרתו ב"[**תקנות למניעת מפגעים**](https://www.nevo.co.il/law_html/law01/251_012.htm) **רעש בלתי סביר , התש"ן-1990"** , יידרש ע"י המחלקה לאיכות הסביבה ברשות המקומית לבצע סקר אקוסטי על ידי יועץ מומחה בתחום זה. סקר זה יכלול סקירה של כל מקורות הרעש הקיימים בבית העסק לרבות מקורות מתוכננים והשפעתם על רצפטורים קיימים ומתוכננים בסמיכות לבית העסק , וזאת על פי תוכנית סקר שתאושר על ידי היחידה הסביבתית.

2.4.2 ככלל, בעל עסק במרחב המועצה המקומית מעלה עירון יפעל בהתאם [לחוק העזר למעלה עירון (שמירת איכות הסביבה ומניעת מפגעים)](file:///C:\Users\عربي\Downloads\חוק%20עזר%20איכות%20סביבה.pdf)

התשע"א – 2011 בנושא מניעת מטרדי רעש. במסגרת זו, בעל עסק לא יציב רמקולים ולא ישמיע רעש של מוסיקה או פרסומת בכל צורה

שהיא מחוץ לכותלי העסק. בכל מקרה , כל הפעלת מערכות הגברה קולית תעשה רק באופן שתעמוד בדרישות התקנות המחייבות. לא

תותר השמעת מוזיקה / הפעלת מערכות כריזה בעוצמות חריגות בבתי עסק הסמוכים לבתי מגורים בכל שעות היממה.

2.4.3 בעל העסק עשוי להידרש, בהתאם לקביעת היחידה הסביבתית, לנקוט בפעולות **להפחתת רמות הרעש** לרמות הקבועות בחוק, על פי

הצורך ועל סמך נתוני הסקר האקוסטי שנערך ע"י בעל העסק לאחר ביצוע הדרישות.

2.4.4 ציוד ומכונות הקיימים בבית העסק הפולטים רעש כגון : מפוחים , מזגנים , מערכות קירור ואוורור , גנרטורים ועוד יותקנו בהתאם לתקנים

ישראליים רלוונטיים (העתק ממסמכי התקנים שלהם יישמר בבית העסק). הציוד האמור יתוחזק באופן אשר ימנע מטרדי רעש כתוצאה

מהפעלתם. אסמכתאות המאשרות את עמידתן של המכונות / ציוד הנ"ל בתקנים המחייבים וכן על בצוע פעולות תחזוקה שוטפות על פי

הוראות היצרן יישמרו בעסק למשך 3 שנים ויוצגו על פי דרישה.

**- 24 -**

**2.5 איכות אוויר ואזבסט**

2.5.1 בעל עסק שבעסקו מתקיימת פעולות של : קלייה, אפייה, טיגון, צלייה, בישול וכדומה, יגיש לבחינה ואישור של היחידה לאיכות הסביבה

תכנית ומפרט טכני למערכות למניעת עשן, ריחות וזיהום אוויר מעסקו ,בהתאם להוראת מסמך "[הנחיות איכות הסביבה להתקנת מערכות](http://www.modiin.muni.il/modiinwebsite/GlobalFiles/064220160912124822.pdf)

טיהור אוויר- אמצעים נדרשים למניעת עשן,ריחות וזיהום אוויר" ויקיים את אישור ודרישות היחידה לאיכות הסביבה.

2.5.2 בעל עסק העוסק בצביעה, לרבות במוסכים , מסגריות ונגריות, יבצע את תהליך הצביעה בחדר סגור שבו קיימת מערכת יניקה וטיפול

בפליטות לאוויר כך שבעל העסק יעמוד בערכי הפליטה לפי כל דין.בעל העסק יפעיל את מערכת היניקה והטיפול בכל עת בה מתבצעת

פעולת הצביעה.

2.5.3 בעסקים / מפעלים אשר קיימים בהם מערכות ניטור אוויר באופן רציף , כמו בארובות או בסביבתם, מערכות אלו יופעלו ויתוחזקו בהתאם

להנחיות הממונה למערכות ניטור לפי חוק אוויר נקי. מערכי הניטור ישדרו נתונים באופן רציף למערך בקרה ביחידה הסביבתית .

אופן החיבור והשידור יהיו בהתאם לדרישות היחידה הסביבתית ודרישות הממונה , כאמור. במידת הצורך ועל פי הנחיית היחידה

הסביבתית או הממונה יוסיפו תחנות ניטור ו/ או מכשירי ניטור למזהמים העלולים להיפלט מהעסק.

2.5.4 על פי דרישת היחידה הסביבתית, בקשה לרישיון עסק או לחידושו , תכלול התייחסות למקורות הפליטה לאוויר. ההתייחסות

תהיה לנושאים הבאים:

2.5.4.1 מיקום ארובות.

2.5.4.2 גובה ארובות והתאמתו ל TALUFT 2002, כולל הצגת חישובים.

2.5.4.3 נתונים על מתקני קצה לטיפול בפליטות לאוויר הכוללים מפרטים של מתקני הקצה, יעילותם להפחתת פליטות והתחייבות יצרן

לעמידה באמות המידה הנדרשות עבור המזהמים השונים.

**- 25 -**

2.5.4.4 הערכה/חישובים של קצבי פליטה של מזהמים.

2.5.5 בעל עסק יאפשר לנציגי היחידה הסביבתית, במידה והדבר רלוונטי,לבצע דגימות בארובותיו בכל עת בה יידרש ויסייע לנציגי היחידה

הסביבתית בביצוע משימה זו. בעל העסק יציג בפני נציגי היחידה הסביבתית את כל הנתונים הנדרשים ויוודא כי הארובות כוללות פתחי

דיגום ומרפסות תקניות , בהתאם לנוהל דיגום ארובות של המשרד להגנת הסביבה.

2.5.6 כל עסק אשר יש בו לוחות אסבסט צמנט, יידרש לבצע סקר אסבסט, על ידי סוקר מאושר ע"י המשרד להגנת הסביבה בהתאם

להנחיות [**החוק למניעת מפגעי אסבסט ואבק מזיק, התשע"א 2011** -.](https://www.sviva.gov.il/InfoServices/ReservoirInfo/doclib/%D7%9B%D7%9C%D7%9C%D7%99/klali66.pdf) יישום המלצות הסקר ירוכז לתוכנית טיפול במפגע שתאושר

ע"י היחידההסביבתית.

2.5.7 אסבסט צמנט ו/ או פריך יפונה על פי כל דין. לא יחל פינוי אסבסט לפני שהוצג אישור מאת הוועדה הטכנית לטיפול באסבסט בפני

היחידה הסביבתית. בסיום העבודות יוצג בפני היחידה הסביבתית אישור בדבר סיום עבודה.

2.5.8 חל איסור על שימוש כל שהוא באזבסט פריך בתחום בית העסק , קיים או חדש.

**2.6 החזקת חומרים מסוכנים בעסקים**

2.6.1 עפ"י חוק החומרים המסוכנים , התשנ"ג-1993, לא יעסוק אדם ברעלים אלא אם יש בידו "היתר רעלים" מאת הממונה ע"י השר להגנת

הסביבה .היתר הרעלים ניתן לבעל העסק רק לאחר בדיקת אנשי המקצוע ,ביקור במפעל ,בחינת הסיכונים וההערכות למניעתם כמו גם

קביעת דרישות ותנאים לטיפול בהם בשגרה ובחירום.

**-26-**

2.6.2 "רעל" - הוא כל חומר מן החומרים המפורטים בתוספת השנייה לחוק,בין בצורתו הפשוטה ובין אם הוא מעורב או ממוזג בחומרים אחרים.

2.6.3 על בעל העסק המחזיק ב"היתר רעלים" כחוק חלות חובות שונים כגון : אחסון נאות של החומרים המסוכנים, שילוט לזיהוי מהיר, היערכות

למצבי חירום, שינוע , טיפול בפסולת מסוכנת מחומרים מסוכנים. על בעל העסק למנוע חדירת חומר מסוכן לשפכים או לקרקע ולמנוע את

פליטתו לאוויר.

2.6.4 במידה ובית העסק מחזיק בחומרים מסוכנים, בכמות מעל הקבוע בנספח ב' של [חוזר מנכ"ל המשרד להגנת הסביבה "מדיניות מרחקי](https://www.gov.il/BlobFolder/policy/separation_distances_policy/he/hazardous_materials_hm_distance_policy.pdf)

הפרדה במקורות סיכון נייחים", ייתכן ובעל עסק יידרש לבצע "סקר בדיקת מרחקי הפרדה" על פי [מסמך המדיניות](http://www.sviva.gov.il/subjectsEnv/HazardousMaterials/RiskManagement/Pages/SeparationDistances.aspx) של המשרד בנושא זה

ויישם את מסקנות הסקר, לאחר שנבדק על ידי המשרד להגנת הסביבה והיחידה הסביבתית.

**-27-**

**3. הטיפול בפסולת מעסקים**

3.1 ככלל, בעל העסק נושא באחריות לטיפול / פינוי של כל סוג של פסולת הנוצרת בבית העסק (למעט ה"פסולת הבסיסית") בהתאם

להוראות החוק ,בהתאם [לחוק העזר למעלה עירון (שמירת איכות הסביבה ומניעת מפגעים) התשע"א -](file:///C:\Users\عربي\Downloads\חוק%20עזר%20איכות%20סביבה.pdf) 2011 והנחיות הרשות המקומית

– מחלקת תברואה. לשם כך, בעל העסק ימלא שאלון מתאים ובו יפרט את כל סוגי הפסולות והכמויות שלהן הנוצרות בעסק במהלך שבוע

עבודה.

3.2 בהתאם לכך, בעל העסק נושא באחריות **להפרדת הפסולת** הנ"ל **לזרמים השונים**, בהתאם לסוגי הפסולות שבית העסק שלו "מייצר"

(**פסולת רטובה / מעורבת, פסולת אריזות, פסולת נייר וקרטון , זכוכית, מיכלים שונים , פסולת אלקטרונית, פס"דים**, ועוד).

במסגרת אחריות זו בעל העסק יעביר את הפסולת האמורה למיכלים ייעודיים לכל סוג של פסולת.

3.3 בעל העסק ירכוש על חשבונו מיכלי אצירה מתאימים **בכמותם** ו**בנפחם** , בהתאם להנחיית מחלקת התברואה הרשותית , ויאחסן בהם את

כל סוגי הפסולת בכלי האצירה המתאימים **בתחום שטח העסק** עד לפינוין ע"י הגורם המתאים כמפורט בהמשך (הרשות המקומית,

חברה מורשית). כמו כן, בעל העסק ישמור על **תקינותם וניקיונם** של כלי האצירה ושל סביבתם וינקוט אמצעים סבירים לבל יגרמו מתקני

אצירה אלה לכל מטרד או מפגע סביבתי או תברואי.

3.4 **מיכלי אצירה לפסולת בסיסית**, כפי שתוגדר על ידי הרשות המקומית בהתאם להחלטות משרד הפנים , תפונה על ידי הרשות המקומית

ועל חשבונה.

3.5 ככלל, פסולת **המחויבת** או /ו **ניתנת למחזור** עפ"י החוק תפונה ע"י הגורם המתאים / חברה מורשית ובאחריות בעל עסק.

**-28 -**

3.6 **פסולת קרטון** תפונה בשתי האפשרויות הבאות בהתאם להחלטת הרשות המקומית- מחלקת תברואה : **למתקנים ייעודיים** שהוצבו על

ידי הרשות המקומית בסמוך לבית העסק או /ו באמצעות חברה ייעודית לכך ( כגון : חברת "אמניר") לאחר שבעל העסק התקשר עימה

באופן חוזי והסדיר את אופן ריכוז ודחיסת הקרטונים ואופן פינויים ע"י החברה הייעודית לאתר מורשה.

3.7 עסקים שונים , שייקבעו ע"י מחלקת התברואה ברשות המקומית על בסיס נפח פסולת הקרטון הנוצרת בעסק (כמות קרטון חודשית העולה

על 6 קוב), יידרשו גם ברכישה והפעלה של **מכבש קרטונים**. חבילות הקרטונים יפונו על חשבונם באמצעות תאגיד מורשה על פי חוק

לאתרים ולשימושים המאושרים על פי חוק.

3.8 **פסולת שהינה שאריות בשר, דגים וכל פסולת מרקיבה אחרת** ( פס"דים) תפונה על פי החלטת הרשות המקומית – מחלקת תברואה

באופן הבא: הפס"דים יוכנסו לשקית עבה ואטומה שתשמר בקירור עד למועד פינוייה מהעסק למיכל אצירה או לאתר מורשה והכול כפי

שתנחה הרשות המקומית.

3.9 כל עסק שמייצר פסולת שאינה נכללת באמור לעיל , פסולת זו תטופל יטפל עפ"י הנחיות מחלקת התברואה הרשותית.

3.10 בכל מקרה שהוראות הדין קובעות חובת מחזור בתחומים נוספים ו/או חובת מחזור שונה מן המפורט בפרק זה, יחולו כמובן הוראות הדין.

* **29-**

**4. הטיפול בדרישות וטרינריות / תברואיות**

**הגדרה : "מזון מן החי"** – בשר עופות, בקר ודגים או חלק ממנו, טרי, מקורר, קפוא, מבושל, מעושן, טחון או מעובד בדרך כל שהיא

לרבות מוצרי בשר ומוצרים המכילים בשר.

4.1 בעל עסק לא יקבל אל עסקו וימכור בעסקו מזון מן החי , שהגיע **מחוץ** לתחומי הרשות המקומית , אלא אם כן עברו תהליך של **בדיקות**

**משנה** בתחנה שאושרה על ידי משרד החקלאות לבצע בדיקות משנה עבור הרשות המקומית , וקיבלו אישור חתום שהמוצר נבדק

ונמצא ראוי לשיווק ("תעודות משלוח"). .

4.2 בעל העסק ישמור בבית העסק את האישורים האמורים לעיל, שקיבל לאחר ביצוע בדיקות המשנה (או העתקו) למשך 3 **חודשים** לפחות

ויציגם לאנשי השרות הווטרינרי של הרשות המקומית , על פי דרישה.

4.3 בעל עסק, הרוכש בשר מבית עסק אחר מתאים **שבתחומי הרשות המקומית** , ירכוש זאת רק מבית עסק בעל רישיון עסק ובעל רישיון

יצרן (בהתאם לסוג המזון אותו רכש). בעל עסק כאמור, ישמור את קבלות הקנייה או העתקיהן למשך 3 **חודשים** לפחות ויציגם לאנשי

השרות הווטרינרי של הרשות המקומית , על פי דרישה.

4.4 **הובלת מזון** מן החי תעשה אך ורק ברכב ייעודי , המאושר להובלה בקירור ע"י מכון התקנים להובלה מסוג זה ובליווי תעודת וטרינר

של העסק בו נרכש המזון מן החי.

4.5 **אחסנת מזון** מן החי בבית העסק תעשה בכלים ייעודיים ונקיים ולא באריזות המקוריות עימן הוא הגיע לעסק. מזון זה יסומן בתאריך

ייצורו ותאריך פגות התוקף שלו.

4.6 בעל העסק ישמור על "שרשרת קירור וחימום" בהתאם לתקנות המחייבות : **בשר קפוא** – יוחזק בטמפרטורה שלא תעלה על מינוס 18

* **30-**

מעלות, **בשר מצונן / טרי / מיושן** – יוחזק בטמפרטורה שלא תעלה על 4 מעלות.

4.7 בעל העסק יחזיק בנפרד כל סוג של מזון מן החי . בשר בקר בנפרד, בשר בעלי כנף בנפרד, בשר דגים בנפרד, או במקררים נפרדים או

במדורים נפרדים .הפרדה זו תישמר לכל תהליך הייצור לרבות משטחי עבודה וחיתוך וכלי ציוד עבודה.

4.8 בשר יוחזק במקררים בגובה של 20 ס"מ לפחות מעל גובה הרצפה על מנת לאפשר סירקולציה של אוויר קר מסביבו.

4.9 בעל העסק יפריד בהפרדה מוחלטת בשר גולמי מבשר מעובד , מכל סוג.

4.10 בעל העסק יקפיד על כך שבשר גולמי יהיה מסומן בכל עת במדבקה מתאימה שעליה צוין תאריך הייצור והתפוגה שקבע יצרן הבשר וכן

בזהות היצרן.

4.11 בעל עסק לא יקפיא מחדש בשר קפוא שהופשר או טופל.

4.12 בעל עסק יחזיק בשר לאחר בישולו ולפני הגשתו בטמפרטורה שלא תפחת מ-65 מעלות.

4.13 בעל העסק יצרוך בשר שעבר בישול , תיבול, חימום, אך ורק **ביום הייצור** בלבד.

4.14 בשר בקר / בשר בעלי כנף ייטחן בנפרד לכל סוג של בשר במכונה לטחינת בשר נפרדת לעיני הלקוח / הצרכן. טחינת הבשר תתבצע

בסמוך ככל הניתן לזמן הכנתו ויצרך באותו יום בלבד. לאחר טחינת הבשר הוא יישמר במקרר בטמפרטורה של לא תעלה על 4 מעלות.

4.15 בעל עסק ישתמש אך ורק בביצים שחתומות במקום המיון שלהן ובתאריך תוקף הביצה.החזקתן של הביצים תהייה בסמוך למקור קירור.

4.16 בכל כיור במטבח יהיה חיבור למים קרים וחמים זורמים , סבון נוזלי ונייר ניגוב ידיים חד פעמי.

4.17 בעל העסק ישמור , למשך שנה לפחות, קבלות על ביצוע הדברה כולל : סוג חומר ההדברה בו נעשה שימוש.

.

* **31 -**

5 **נושאים הנדסיים**

**5.1 מדיניות הסדרה / אכיפה בעסקים**

5.1.1.המועצה המקומית מעלה עירון אמצה את עקרונות התיקון לחוק רישוי עסקים (תיקון 34) .משמעות אימוץ זה הינה :

5.1.1.1 מתן אישור הנדסי לקבל רישיון עסק גם אם בעסק **קיימת חריגה מהוראות חוק התכנון והבנייה שאינה מהותית** ואינה

פוגעת בתכלית לשמה חוקק חוק התכנון והבנייה. אישור זה יינתן בהתאם לשיקול דעתו הנרחב של מהנדס הוועדה

המקומית ובהתאם להוראות החוק (סעיף 8 א 1 לחוק רישוי עסקים).

5.1.1.2 מתן אפשרות לקבל אישור הנדסי לרישיון עסק גם כאשר בעל העסק **לא הצליח לאתר את היתר הבנייה שלו**, ללא שיהיה

הכרח שהוא יכנס למעגל של הבקשות להיתרים, וזאת על בסיס הצהרתו של בעל העסק כי לא הצליח לאתר, בשקידה

סבירה את היתר הבנייה לעסק ובהתאם להוראות החוק ( סעיף 6 א 3 לחוק רישוי עסקים).אישור זה ינתן בכפוף לתנאים

הבאים :

5.1.1.2.1 מבנה העסק לא נבנה בתוואי של כביש או שטח ציבורי כלשהוא.

5.1.1.2.2 מהנדס המועצה יאשר וישקול את הבקשה ויוודא שהמבנה לא מהווה כל חסם או/ו הפרעה או/ו תקלה לאינטרס ציבורי

כלשהוא.

**- 32-**

**5.2 ביצוע עבודות שאינן טעונות היתר**

**5.2.1 הנחיות כלליות**

5.2.1.1.בתיקון 101 לחוק התכנון והבנייה , שחוקק בשנת 2014 , ובהתאם לכך גם כפי שנקבע בסעיף 3 א' לתקנות התכנון

והבנייה עבודות ומבנים הפטורים מהיתר) – התשע"ד 2014 הוחלט לבצע רפורמה יסודית ולהקל משמעותית על

הליכי התכנון והבנייה . במסגרת זו נקבעה **רשימת עבודות הנדסיות אשר אינן טעונות "היתר בנייה"**.

, 5.2.1.2 העקרונות לפיהם ניתן יהיה לקבל פטור מהיתר לעבודות ההנדסיות ,שיפורטו להלן, הינם :

5.2.1.2.1 העבודות הינן פשוטות מבחינה הנדסית.

5.2.1.2.2 אין בעבודות אלה כדי ליצור סיכון ,הפרעה , מטרד או מפגע סביבתי של ממש.

5.2.1.2.3 השפעתם על חזות הבניין בו הן נמצאות,או על הסביבה מעטה.

5.2.1.2.4 עבודות אלה לא פוגעות בשלד הבניין וביציבותו או במערכות הבניין ובתפקודיו.

5.2.1.3 ראוי לציין , כי הפטור מחובת הוצאת "היתר בנייה" **לא יגרע מכל חובה הקיימת לפי כל דין** בהתאם לכל

ההוראות שנקבעו בחוק ,בתקנות,בתכניות החלות על השטח ובקובץ ההנחיות של הרשות המקומית

ל"עבודות הפטורות מהיתר".

5.2.1.4 ראוי לציין, כי בכל מקרה של אי התאמה בין מסמך הנחיות זה לתקנות ,תקנים ותכניות סטטוטוריות הקביעה הסופית

תהייה עפ"י התקנות ,תקנים והתוכניות הסטטוטוריות בהתאמה.

5.2.1.5 בעל עסק שמתכוון לבצע "עבודות הפטורות מהיתר" נדרש לברר קודם מה הן ההוראות החלות על עבודה זו.

5.2.1.6 העבודות יבוצעו ע"י בעל הזכויות בקרקע ( בעל השטח, חוכר, משכיר וכדומה) או מי שמונה לכך ע"י בעל

הזכויות."עבודה פטורה מהיתר מחויבת בהסכמת בעלי העניין האחרים בשטח שבו מתבצעת העבודה לפי כל דין.

**- 33 -**

5.2.1.7 יש לוודא שהעבודות לא מסכנות את מי שמשתמש במבנה / מתקן שנבנה בפטור ואת מי שנמצא בסביבה.ביצוע

"עבודה פטורה מהיתר" אינו פוטר את מבצע העבודה מאחריות מלאה בפני החוק לגבי מעשיו.

5.2.1.8 הפטור מהיתר לא ישמש הגנה בפני תביעה אזרחית כנגד מקים המבנה ,המבצע או המשתמש לפי העניין.

5.2.1.9 בעל העסק נדרש לדווח או להעביר הודעה לרשות הרישוי בהנדסה של הרשות המקומית על עבודה פטורה מהיתר

בדרכים המקובלות ע"י הוועדה המקומית.

5.2.1.10 במקרים בהם תידרש הגשת בקשה ל"היתר בנייה" במבנים עסקיים אלו , כי אז בקשה זו תכלול בין השאר גם את כל

העבודות שאינו טעונות היתר כגון : תכנית ופריסת כל השערים והגדרות, מחסנים, מבני עזר, סוככים, מצללות, מזגנים,

מבנים המקובלות ע"י הוועדה המקומית.

5.2.1.11 הוועדה המקומית רשאית לשנות מעת לעת את ההנחיות המרחביות באשר לסוגי העבודות שאינו טעונות "היתר בנייה".

5.2.1.12 לצורך יישום הוראות אלו ועל מנת שניתן יהיה להוציא רישיונות לעסקים השונים ברחבי המועצה המקומית מעלה עירון

אנו מפרסמים להלן נהלים ותנאים מסודרים הנדרשים לאישור כל אחת מסוגי **העבודות ההנדסיות** **העיקריות** **הנ"ל** :

**- 34-**

**5.2.2.** **סגירה עונתית**

5.2.2.1 הקמת סגירה עונתית זמנית (מפני הקור או החום) תותר רק **בבתי אוכל בלבד** והינה פטורה מחובת "היתר בנייה" ,

בכפוף למילוי כל הוראות תוכנית התב"ע החלה באזור בו נמצא העסק.

5.2.2.2 בנוסף להנחיות התב"ע , קיים הכרח לקבל אישור אדריכל הוועדה **לאופן עיצוב** הסגירה העונתית.

5.2.2.3 בעל העסק נדרש להגיש תוכניות לאישור הסגירה העונתית שבהן יפורטו המרכיבים הבאים : תכניות , חתכים וחזיתות של

הסגירה העונתית יחד עם המבנה של בית העסק בקנ"מ של 1:50 , סימון הפתחים, החומרים והגוונים של חומרי הבנייה,

סימון גבולות המגרש וקווי הבניין, תקופת הסגירה המבוקשת.

5.2.2.4 לא תותר שפיכת מי ניגר חופשית מגג המבנה. גג זה יוקף בקרניז אנכי להסתרת שיפוע ניקוז הגג.

5.2.2.5 לא תותר התקנת שילוט על מבנה של סגירה עונתית.

5.2.2.6 במקרה שבו סגירת עונתית מתוכננת להיות על שטח ציבורי הרי שיש לקבל אישור מאגף הנכסים של הרשות המקומית.

**5.2.3 הקמת סוכך / גגון / סככת צל בכניסה / בחצר הבית העסק**

5.2.3.1 הקמת סוכך / גגון תעשה רק במקומות בהם יש במגרש זכויות עודפות בהתאם לקבוע בתב"ע.

5.2.3.2 במקרים בהם הסוכך / גגון / סככת צל עולים בשטחם על 20 מ"ר יש להודיע על כך לוועדה המקומית בטופס המיועד

לכך תוך 45 ימים מיום ביצוע העבודה. במקרים של הקמת גגון או סוכך יש לצרף להודעה זו גם אישור מהנדס מבנים

בדבר עיגון הגגון או הסוכך ויציבותו.

5.2.3.3 יש לוודא כי הקמת הגגון / סוכך / סככת הצל יותירו לפחות 1 מטר בין הקצה שלו לבין גבול המגרש הצידי והאחורי ו

2.5 מטר מגבול המגרש הקדמי הפונה לדרך.

**- 35-**

5.2.3.4 קירוי חצר העסק מפני השמש והשפעת מזג אוויר בסככת צל / גגון / סוכך פטורה ,כאמור, מהיתר ובלבד שגובה הקירוי

לא יעלה על 3 מטרים, המפתח בין העמודים אינו עולה על 5 מטרים ומשקל הקירוי אינו עולה על 3.5 ק"ג למטר מרובע.

5.2.3.5 מיקומו של הגגון / הסוכך/ סוכך מתקפל במבני תעשייה / תעסוקה יהיה מעל הכניסות למבנה ובאזורי פריקה וטעינה

בלבד. רוחבו של גגון / סוכך לא יעלה על כפליים מרוחב הכניסה / הפתח שעליו הוא מגן ועומקו יהיה יותר מ 2 מטר מקיר

המבנה. -

5.2.3.6 קונסטרוקציה מפלדה לגגונים או לסככות הצל תהיה מגולוונת וצבועה בתנור.

5.2.3.7 חומרי הגמר לסוככים ולגגונים יהיו כדלקמן :

**במבנה בעל גג רעפים** – יתאפשר גגון עם חיפוי רעפים.

**סוככים נפתחים ("מרקיזות**") - יוכלו להיות מיריעות בד / אריג

**גגונים** - יוכלו להיות מחומרי בנייה קלה בלבד.

5.2.3.8 כל גגון יכלול שוליים מעובדים המסתירים את שולי החיפוי והקונסטרוקציה.

**- 36 -**

**5.2.4 הקמת מצללה / פרגולה**

5.2.4.1 פטור מ"היתר בנייה" בהקמת מצללה – **לא רלוונטי לשטחים בבתי עסק.**

**5.2.5 הקמת מתקני מיזוג וטיהור אוויר**

5.2.5.1 ראשית נציין כי בהתאם לתקנות מערכת מיזוג תעשייתית שתפוקתה עולה על 60000 BTU הינה טעונת היתר.

5.2.5.2 מערכות מיזוג וטיהור אוויר אלה חייבות לעמוד בדרישות שנקבעו בתקנות למניעת מפגעים (מניעת רעש ) התשנ"ג – 1972.

5.2.5.3 אם נקבע ב"היתר הבנייה" של המבנה היכן יש למקם את המזגנים / מערכות אלה הרי שהם ימוקמו רק במקום זה.

אם לא נקבע מיקומם כי אז מתקני מיזוג וטיהור אוויר אלה יותקנו בחלקים **האחוריים** **והצידיים** של המבנה העסקי,

ובשום מקרה לא תותר התקנת מזגנים ע"ג חזיתות ראשיות של המבנה , הפונות לרחוב או לחזית אחורית

5.2.5.4 התקנת מערכות אלה על קיר חיצוני תעשה כאשר את **צינורות הגז ,הניקוז והחשמל** יש למקם בתוך **פרופילי** פח

כך שלא יהיו גלויים על חזית המבנה , אלא יוכנסו אל קירות המבנה ויבוצע תיקון בהתאם לגמר החזית.

**5.2.6** **הצבת מבנה לשומר בכניסה לבית העסק**

5.2.6.1 מבנה השומר יהיה מבנה יביל בלבד, גובהו אינו עולה על 2.2. מטר, שטח המבנה אינו עולה על 4 מ"ר.

5.2.6.2 המבנה יוצב בשטח המגרש בסמוך לשער הכניסה לבית העסק, אלא אם תואם אחרת עם ההנדסה של הרשות המקומית.

5.2.6.3 דלת הכניסה למבנה תופנה לכיוון המגרש ולא לכיוון השטחים הציבוריים.

5.2.6.4 חיבורי התשתיות למבנה יהיו תת קרקעיים בלבד.

5.2.6.5 הצבת המבנה של השומר לא תפריע לכניסה ולמעבר הולכי רגל או כלי רכב.

5.2.6.6 פעילות זו מחויבת בדיווח לוועדה המקומית ברשות המקומית.

- **37 -**

**5.2.7 בניית גדר וקיר תומך בין מגרשים**

5.2.7.1 בניית גדרות / קירות תמך בין מגרשים באזורים בהם קיים נספח פיתוח מחייב הרי שהם יוקמו בהתאם לנספח מחייב זה.

5.2.7.2 בניית הגדרות תעשה מבלוקים או בטון בחיפוי טיח , או בחיפוי אבן (טבעית או מלאכותית),או מחומרים קלים כגון :

עץ ומתכת ובלבד שהגדר תהיה עמידה ויציבה ולא תהווה סכנה או הפרעה.

5.2.7.3 הפטור איננו חל על גדרות / קיר תמך שנבנים בחזית המגרש הפונה לשבילים, מעברים ציבוריים וטיילות.

5.2.7.4 הפטור חל על הקמת גדר בין מגרשים עד לגובה של 1.5 מטר מפני הקרקע בשני צידי הגדר , וגובהו של קיר תמך לא יעלה

על 1 מטר.

5.2.7.5. יש לוודא כי הקמת הגדר או קיר התמך לא תפגע במקומות חנייה ,ברחבות הערכות לרכבי כיבוי אש והצלה ,במתקנים לפינוי

אשפה , בתשתיות תת קרקעיות קיימות,בגישה אליהם ,בעצים בוגרים או בזרימת הניקוז.

5.2.7.6 בניית הגדר תבוצע כולה בתחום המגרש אלא אם התקבלה הסכמה מפורשת של השכן לבנייה בתחומו.

5.2.7.7 בראש כל גדר בנויה תונח על השורה המסיימת של הגדר ("קופינג") אבן טבעית או מלאכותית.

5.2.7.8 לא תותר בניית גדרות פח,בכל צורת עיבוד, למעט גדרות זמניות סביב אתר בנייה, במהלך תקופת הבנייה. כמו כן, לא תותר

הקמת גדרות או חיפוי גדרות בקני במבוק, בכיסויי פלסטיק או בלוחות פח.

5.2.7.9 בניית גדר או קיר מתך שכזה מחייב אישור מהנדס / קונסטרוקטור

**- 38 -**

**5.2.8 החלפת רכיבים בבניין**

5.2.8.1 התקנות קובעות כי לא יידרש היתר בנייה להחלפת רכיבים בבניין כגון : חיפוי אבן של המבנה, אסבסט ועוד

אם ההחלפה עומדת בתנאים הבאים :

5.2.8.1.1 הרכיב החדש הוא בעל מידות זהות לרכיב שהוחלף.

5.2.8.1.2 הרכיב החדש יותקן במיקומו של הרכיב שהוחלף.

5.2.8.1.3 אם נקבעו הנחיות לגבי הרכיב שמוחלף ( חומר,גודל,צורה וכו') בהיתר הבנייה או בתוכנית , הרי שיש

לעמוד בהנחיות הללו.

5.2.8.1.4 כאשר הרכיב המקורי המוחלף היה עשוי **מאסבסט** , הרי שחובה להחליף אותו ברכיב שאיננו עשוי אסבסט

ולקבל לשם כך "היתר עבודת אסבסט" מאת הממונה לפי " חוק למניעת מפגעי אסבסט".

5.2.8.1.5 כל החלפה של גג קל תעשה בהתאם לגיאומטריה שאושרה בהיתר (רום הגג ותחתית הגג).

**5.2.9 הקמת מבנים טכניים**

5.2.9.1 מבנה טכני מוגדר כ"מבנה שאיננו מיועד לשהיית בני אדם".

5.2.9.2 התקנות קובעות כי לא יידרש היתר בנייה לבניית מבנה טכני בתנאים הבאים :

5.2.9.3 המבנה הטכני נבנה בשטח המיועד למתקנים הנדסיים .

5.2.9.4 שטחו לא יעלה על 6 מ"ר וגובהו לא יעלה על 3 מטר.

**5.2.10** **עסקים הפועלים בבניין המיועד לשימור**

5.2.10.1 בבניין המיועד לשימור לא יינתן פטור מהיתר לכל עבודה שאינה טעונת "היתר בנייה".

**- 39 -**

**5.3 נגישות** **לאנשים בעלי מוגבלות**

5.3.1 כל בעל עסק המחויב בבצוע התאמות נגישות בעסקו [, על פי התוספת הראשונה או התוספת השנייה של חוק שוויון זכויות לאנשים](https://www.gov.il/BlobFolder/legalinfo/equality_law/he/sitedocs_law_equality_rights_people_with_disabilities.pdf)

עם מוגבלות, התשנ"ח 1998- ותקנותיו וכאמור בתיקון 34 לחוק רישוי עסקים התשכ"ח 1968, נדרש לבצע את התאמות הנגישות

בעסקו.

5.3.2. בעל העסק המחויב בנגישות ושטח העסק גדול מ 100 מ"ר נדרש לגבש תוכנית להנגשת בית העסק שברשותו אשר הוכנה ע"י

מורשה נגישות או/ ו מורשה לנגישות מבנים וסביבה **ויבצע את ההתאמות** שנדרשו ע"י יועץ הנגישות מטעמו.

5.3.3. בעל העסק מחויב להמציא לרשות הרישוי חוות דעת של מורשה לנגישות השירות וחוות דעת של מורשה לנגישות מבנים,תשתיות

וסביבה (מתו"ס) לפיהן מתקיימות בעסק הוראות הנגישות כאמור. רשות הרישוי **רשאית** להסתמך על חוות דעת אלה לצורך מתן

רישיון העסק לבעל העסק.

5.3.4 בעל עסק המחויב בנגישות ושטח העסק קטן מ 100 מ"ר יפעל בהתאם לנוהל בחוק שוויון זכויות לאנשים עם מוגבלות כפי שבא לידי

[ביטוי בטופס 202 – בדיקת נגישות והצהרה על ביצוע הנגשה לעסק קטן – עד 100 מ"ר.](https://www.gov.il/BlobFolder/guide/small_business_guide/he/sitedocs_guide_accessibility_small_business.pdf)

**- 40 -**

**6.**  **נושאים תפעוליים של עסקים**

**6.1** **הוצאת סחורה / ציוד מחוץ לכותלי בית העסק**

6.1.1 ככלל, חל איסור על הוצאת **כל סוג של מוצרי מזון או ציוד** מכל סוג שהוא מחוץ לכותלי בית העסק , למעט פירות וירקות

בחנויות למכירת פירות וירקות , ובתנאים שיקבעו ע"י מחלקת רישוי עסקים ברשות המקומית .

6.1.2 כמו כן, חל איסור על הוצאת סחורה לכל סוגי העסקים למעט במקרים הבאים :

6.1.2.1 בתקופת חגים ואירועים עירוניים מיוחדים על פי היתר בכתב מיוחד שיינתן ע"י רשות הרישוי או/ו מנהל הפיקוח העירוני.

6.1.2.2 במסגרת היתר זה יקבעו התנאים המפורטים לכל עסק בנפרד בהתאם ל : מיקום העסק , סוג הסחורה, היקף השטח במ"ר

שניתן יהיה להציב את הסחורה, משך הזמן המותר להוצאה ועוד.

**- 41 -**

**6.2**   **הנחיות תנועה וחנייה**

6.2.1 ככלל, חנייה תפעולית הכרחית בכל מקום בו קיימים שימושי קרקע אשר התפעול השוטף שלהם כרוך בהגעת רכב הגדול

במידותיו מרכב פרטי – רכב תפעולי. דבר זה נכון גם עבור אזור בו קיימת חזית מסחרית.

6.2.2 מספר מקומות החנייה התפעוליים ייקבעו בהתאם לסוג רכב השירות המשמש את בית העסק / מפעל .

6.2.3 **חנייה תפעולית בתחום הרחוב תותר רק במקרים בהם אין כל אפשרות אחרת** וזאת בשל קשיים ומפגעים לכלל משתמשי

הדרך הולכי רגל, רוכבי אופניים, נהגי תח"צ ונהגים פרטיים.כמו כן חנייה תפעולית בתחום הרחוב עלולה ליצור מפגעים מסוג

חנייה כפולה של רכב תפעולי , חנייה על גבי מדרכה סמוכה ועוד.

6.2.4 להלן מספר דוגמאות לעסקים החייבים בחנייה תפעולית בלעדית לעסק בתוך המגרש בו ממוקם העסק ולא על חשבון חנייה

ציבורית:

6.2.4.1 משרד להשכרת רכב ( לפחות 3 מקומות חנייה לעובדי המשרד ופתרון חנייה תפעולית ל 10 כלי רכב מסחריים).

6.2.4.2 רחיצת מכוניות ידנית או ניקוי ללא מים ( לפחות 2 מקומות חנייה להמתנה).

6.2.4.3 כל סוגי המוסכים למיניהם ( על כל מתקן הרמה – ליפט- נדרשים 3 מקומות חנייה תפעוליים).

6.2.4.4 עסק לתיקון תקרים – מקום העבודה הוא רק בתחומי העסק.

6.2.4.5 מרכולים מעל 800 מ"ר – מחייב מקום לפריקה וטעינה לסחורה למשאית אחת,לפחות.

**-**  **42 -**

**6.4 ימי ושעות פעילות של עסקים**

**6.4.1 ככלל, בעל עסק יפעיל את בית העסק שלו בהתאם לימי ושעות הפעילות המותרים עפ"י החוק.**

6.4.2 ימי ושעות הפעילות מובחנים בהתאם ל - 3 האזורים הבאים:

6.4.2.1 **השטח המוניציפאלי של הרשות המקומית** : אזורי תעשייה ומלאכה, מרכז היישוב, השכונות השונות , מרכזי קניות

וקניונים.

6.4.2.2  **מאפייני הפעילות של בית העסק** : בתי אוכל, בתי עינוג, בית קפה, עסקי ייצור שונים.

6.4.2.3 **ימים מיוחדים / שונים** : ימי זיכרון לאומיים, ימי מנוחה רשמיים, חגים ומועדים מוכרים.

* **43 -**

**פרק ו' : דרישות המפרט הרשותי- דרישות פרטניות**

1. **הנחיות כלליות**

1.1. פרק זה נועד **להנגיש לבעלי העסקים** הפועלים בתחומה המוניציפאלי של המועצה המקומית מעלה עירון את הדרישות הייחודיות שלה

מבתי העסק הפועלים בתחומה . דרישות אלה נועדו לסייע לרשות המקומית לקדם את המדיניות הייחודית שלה ביחס לעסקים מסוגים

שונים ולבעיות **השכיחות** עימן היא מתמודדת מול עסקים אלה.

1.2 עסקים אלה יסווגו ל 2 קבוצות עיקריות :

1.2.1 קבוצות עסקים מיוחדות שאינן שכיחות במיוחד.

1.2.2 קבוצות העסקים המרכזיות יותר / השכיחות יותר בתחומי הרשות , בהתאם ל - 10 הקבוצות השונות המפורטות בצו רישוי עסקים .

**1.3 דרישות אלה הינן ,כאמור, בנוסף לדרישות חוק רישוי עסקים , התקנות, צו רישוי עסקים, המפרטים האחידים של "נותני האישור" השונים**

**והדרישות הכלליות של הרשות המקומית כפי שפורטו לעיל (בפרק ה').**

**1.4 מחובתו של בעל העסק לקיים את מלא הדרישות של רשות הרישוי הייחודיות לכל סוג של עסק כפי שיפורטו להלן בפרק זה.**

* **44 -**

1. **דרישות המפרט הרשותי – ריכוז הדרישות הפרטניות מסוגי עסקים מיוחדים**

**בחלק זה יוצגו הדרישות מקבוצות העסקים / הפעילויות הייחודיות שקיימים ברשות המקומית :**

2.1 **מדיניות ניפוק רישיונות לרוכלות** –

**הגדרת "רוכלות"** – **" עיסוק בקנייה ,במכירה או בהצעת שירותים או מלאכה לציבור שלא בתוך מבנה קבע" (חוק רישוי עסקים,**

**התשכ"ח 1968** **סעיף 2 א (ה))** [**וחוק עזר למעלה עירון (רוכלות) ,התשס"א- 2011**](file:///C:\Users\عربي\Downloads\חוק%20עזר%20רוכלות.pdf)**.**

**סוגי פעילות רוכלות** – לפי פריט רישוי 6.9 קיימים 3 סוגי פעילויות של רוכלים : רוכלות מזון (6.9 א') , רוכלות לפי פריט רישוי אחר

(6.9 ב') , רוכלות אחרת (6.9 ג').

**פעילות רוכלות באירועים**- מאפיין פעילות ייחודי / נפרד המתבצעת באזור מוגדר בכל אירוע בנפרד.

**2.1.1** פעילות רוכלות **חדשה** מכל סוג בתחומי המועצה המקומית מעלה עירון תותר רק בתנאים הבאים :

2.1.1.1 מבקש הבקשה לעסוק ברוכלות יהיה תושב הרשות המקומית בלבד.

2.1.1.2 הפעילות לא תעסוק בתחום של מכירת מזון מוכן / מבושל , **למעט במסגרת ירידי מזון עיתיים** , **פסטיבלים עירוניים**

או דומיהם (במסגרת פעילות רוכלות באירועים) , בתנאים המיוחדים שיקבעו ע"י גורמי הרישוי הרלבנטים לירידים /

אירועים אלה.

2.1.1.3 פעילות הרוכלות תבוצע **באזורים / מקומות** בתחום השטח המוניציפאלי של הרשות המקומית , כפי שהוגדרו מראש

ע"י רשות הרישוי בהתאם לסוג פעילות הרוכלות.פעילות מכירה זו לא תהווה כל מטרד **תנועתי,** **בטיחותי,סביבתי**

(רעש,לכלוך ועוד), **מסחרי** או כל מטרד אחר לסביבת הפעילות של הרוכלות , בהתאם להנחיות מחלקת רישוי עסקים

ברשות המקומית.

**- 45 -**

2.1.1.4 כמות רישיונות הרוכלות שיונפקו מכל סוג של פעילות תוגבל בהתאם למדיניות של הרשות המקומית וזאת על מנת

שלא לפגוע בפרנסתם של רוכלים ובעלי עסקים אחרים , או מתוך התחשבות בצרכי הסדר הציבורי.

2.1.1.5 פעילות הרוכלות תבוצע **בימים** שהותרו מראש ובכל מקרה לא יעסוק הרוכל בעסקו בימי מנוחה.

. כמו כן, פעילות זו תבוצע **בשעות** שבין 06:00 ל 14:00 ובין 16:00 ל 21:00.

2.1.1.6 הרוכל לא יעמיד את עגלת / דוכן המכירה שלו בסוף יום העבודה או / ו שלא בשעת ההתעסקות במכירה או כשאיננו

נמצא במקום ברחוב או במקום ציבורי אחר. כמו כן, הרוכל לא יקשור את עגלת / דוכן המכירה בכל צורה שהיא לבניין

, לגדר , לעמוד או למבנה אחר.

2.1.1.7 מבקש הבקשה לרישיון רוכלות יהיה בעליהם של כל האמצעים הנדרשים לביצוע פעילות המכירה כגון : בעלות על

רכב יעודי למכירת מוצרי מזון שאושר ע"י "נותני האישור" הקבועים בחוק , רישיון נהיגה בתוקף לנהיגה על הרכב

הייעודי, בעלות על עגלת המסחר.

2.1.1.8 כמות הרישיונות שיונפקו לכל סוג של עיסוק ברוכלות תוגבל בהתאם לשיקול המשתנה של הרשות המקומית.

תקופת הרוכלות תהיה בהתאם לשיקול דעתה של הרשות המקומית ובכל מקרה עד לתקופה הקבועה בצו רישוי

עסקים.

2.1.1.9 לא תותר פעילות **רוכלות נייחת** כלל שיש עימה חיבורי תשתיות קבע לאדמה. הפעילות תבוצע ע"ג עגלה / רכב נייד

בלבד שמפונה ממקום המכירה בסוף יום הפעילות.

2.1.1.10 רישיון לרוכלות באירועים יינתן כרישיון זמני לכל אירוע בנפרד ותקופת התרחשות האירוע בלבד.רישיון לפעילות זו

יונפק לפעילות של רוכלים גם אם מדובר בסוג אירוע **שאינו** טעון רישוי.

2.1.1.11 הפעילות להוצאת רישיון לרוכלות מחייבת תשלום אגרת רישוי מראש.

**- 46-**

2.1.2 פעילות רוכלות **קיימת** בתחומי המועצה המקומית מעלה עירון **תחודש** רק בתנאים הבאים :

2.1.2.1 עמידה מלאה של בעל הרישיון בתנאי רישיון הרוכלות שניתן לו במועד מוקדם יותר.

2.1.2.2 התאמה למדיניות העירונית **המעודכנת** ביחס לפעילות הרוכלות בתחומי הרשות המקומית.

**- 47-**

**2.4 מקומות לעריכת משחקים**

**הגדרה – "מקום בו משחקים באמצעות מכונות המופעלות באופן מכני או חשמלי או בדרך אחרת וכן משחקי**

**ביליארד , קלפים, קוביות וכיוצא באלה , למעט מכונות שהוצבו ע"י מפעל הפיס או מי מטעמו .**

2.4.1. ככלל, בתחומי היישובים במועצה מקומית מעלה עירון לא תותר פעילות מסוג של "מקום לעריכת משחקים" במבנה הגובל או נמצא

בסמוך לאזור מגורים ומוסדות ציבור / חינוך ברדיוס של 200 מ"ר.

.

2.4.2 בנוסף לכך, מקומות אלה יפעלו בהתאם לחוקים ולהנחיות המקובלות ביחס לנושאים הקשורים בעצם פעילותם כגון : שעות הפעילות

של בית העסק הנ"ל , גיל המורשים להיכנס ובית העסק ולשחק במכונות משחק אלה, איסור מכירת אלכוהול במקום ועוד.

.

**-48-**

. **דרישות המפרט הרשותי- ריכוז הדרישות מהעסקים הנפוצים ברשות עפ"י הקבוצות**

**כללי**

**3.1 בחלק זה יוצגו הדרישות של הרשות המקומית מהעסקים השונים הפעילים והשכיחים ביותר בתחומיה , בהתאם**

**ל - 10 קבוצות העסקים המפורטות בצו רישוי עסקים.**

**3.2 להזכירכם , על כל פריט רישוי / עיסוק שיופיע בטבלאות בהמשך חלות גם כל הדרישות של נותני האישור הרלבנטים**

**לפריט רישוי / עיסוק זה וכל דרישות החוק האחרות הרלבנטיות .**

**3.3 בנוסף לכל האמור בפרקים הקודמים , על בעל העסק לעמוד גם בהוראות תכנית בניין עיר ו / או הוראות "היתר**

**הבנייה" החלות על המבנה של העסק הרלבנטי. מצ"ב 3 התב"עות הרלוונטיות לעסקים למועצה מקומית מעלה עירון:**

**3.3.1** [**תב"ע ע.נ. 960 למוסמוס,משירפה , ביאדה.**](http://mavat.moin.gov.il/mavatps/forms/SV4.aspx?tid=4)

**3.3.2** [**תב"ע ע.נ. 121 לזלפה.**](http://mavat.moin.gov.il/mavatps/forms/sv3.aspx?tid=3)

**3.3.3** [**תב"ע ע.נ 962 לסולם.**](http://mavat.moin.gov.il/mavatps/forms/SV4.aspx?tid=4)

**- 49-**

**3.4 לנוחיותכם, להלן ההגדרות העיקריות של אזורי היישובים השונים הרלבנטים למסמך זה ("ייעודי**

**קרקע" כהגדרתם בתב"עות העירונית) בראשות המקומית מעלה עירון:**

**מבנה מגורים – מבנה המיועד למגורים בלבד .**

**מבנה מגורים משולב – מבנה המשלב מגורים עם חזית מסחרית בקומת הקרקע.**

**מתחם תעסוקה – מתחם המשלב מלאכה, מסחר ובנייה ציבורית.**

* **50 -**

**בעל עסק / יזם, לתשומת ליבך – בנוסף לאמור בעמודת "מדיניות הרשות" שבטבלה, הינך נדרש לעמוד בראש ובראשונה בהוראות תוכניות המתאר הארציות ו/או המחוזיות ו/או המקומיות וכן בהוראות התוכנית המפורטת ו/או התב"עות ו/או הוראות "היתר הבניה" הספציפי והוראות ההנחיות המרחביות הקיימות וייתר ההוראות התכנוניות , בהתאם לכל דין החלות על המקרקעין בהם מצוי העסק הרלוונטי.**

|  |  |  |  |  |  |
| --- | --- | --- | --- | --- | --- |
| פריט רישוי / סוג העסק | תיאור העסק | קישור לדרישות נותני אישור באתר הארצי | דרישות ייחודיות במסגרת הליך רישוי עסק | דרישות לפי חיקוק אחר | מדיניות הרשות |
| 1.1 | בית מרקחת | <http://business.gov.il/small-lobby/Pages/pharmacy11.aspx> |  |  | הקפדה על פינוי חומר רפואי ותרופות שפג תוקפן לאתר מורשה. |
| 1.4 א' | טיפול יופי וקוסמטיקה ,פדיקור מניקור,מכון שיזוף |  |  |  | מכון שיזוף יעמוד בכל האמור בתקנות רישוי עסקים (אזהרת בריאות במכון שיזוף) ,התש"ד-2014 |
| 1.4 ב' | מספרה |  |  |  |  |
| 1.7 | מעבדת שיניים | <http://business.gov.il/small-lobby/Pages/DentalLab_1_7.aspx> |  |  | - בעל העסק יחזיק  בהיתר רעלים ,אם  נדרש עפ"י החוק.  - פסולת מחומרים  מסוכנים המכילה  כספית תפונה עפ"י  כל דין. |
| 2.1 ג' | גז-מכירתו ,חלוקתו |  |  | חוק הגז,חוק שירותי הובלה,התשנ"ז 1997 | - בעל העסק יהיה בעל  רישיון לפי חוק  הגז(בטיחות ורישוי)  ,תשמ"ט – 1989.  - אחסון גלילי גז יהיה  במבנה הבנוי  מחומרים לא בעירים,  יבש ומוצל ומאוורר  היטב.  - אחסון גלילי גז שאינם  בשימוש יעשה כאשר  הם מוגנים ע"י כיפה. |
| 2.2 א' | תחנת דלק ותדלוק | <http://business.gov.il/small-lobby/Pages/gas_and_gas_stations.aspx> |  |  |  |
| 3.2 ח' | עופות- גידולם ,אחזקתם. |  |  | תקנות רישוי עסקים(תנאים לרישוי משקי עופות ולולים),התשמ"א.  תקנות בעלי חיים(הקמה והפעלה של משקי טיפוח,הפצה,רבייה וגידול של עופות),התשמ"א-1981 |  |
| 4.2 א' | מסעדה | <http://business.gov.il/small-lobby/Pages/restaurant.aspx> |  |  |  |
| 4.2 ב' | בית קפה,מזנון,בית אוכל אחר |  |  |  |  |
| 4.4 ז' | טיפול בבשר גולמי עד 5 טון |  |  |  | בעל העסק לא יגרום ליצירת ריח חזק או בלתי סביר ויעמוד בכל התנאים הסביבתיים המתחייבים. |
| 4.6 ג' | מזון ומרכיביו -אחסונו |  |  | צו סחר | - כל פעילות העסק  לרבות פריקה וטעינה  יתבצעו בשטח העסק  בלבד.  - בעל העסק יקפיד על  ביצוע פעולות הדברה  ע"י מדביר מוסמך. |
| 4.6 ד' | מזון ומרכיביו –הובלתו , הפצתו או חלוקתו. |  |  | חוק שירותי הובלה | - חניית כלי הרכב בתום  יום העבודה או למשך  זמן ארוך תתבצע רק  במקומות מותרים  ושלא יהווה הפרעה  לתנועה ביישוב.  - כלי רכב אלה ינוקו  בתום יום העבודה  למניעת מטרדי ריח  ,במקרים שהדבר  נדרש. |
| 4.6 ו' | מזון ומרכיביו- ייצורו,עיבודו,אריזתו. |  |  | צו סחר | בעל העסק לא יגרום ליצירת ריח חזק או בלתי סביר ויעמוד בכל התנאים הסביבתיים המתחייבים. |
| 4.7 ב' | מרכול- שאין בו טיפול במזון. |  |  |  |  |
| 4.7 ג' | אטליז- מכירת בשר, עופות,או דגים. |  |  |  |  |
| 4.7 ד' | מרכול- שיש בו טיפול במזון. |  |  |  |  |
| 5.1 א' | אשפה ופסולת –תחנת מעבר ומיון. |  |  |  |  |
| 5.1 ב' | אשפה ופסולת – איסופה , הובלתה | <http://business.gov.il/small-lobby/Pages/Garbage_and_waste.aspx> |  | תקנות התעבורה | - חניית כלי הרכב בתום  יום העבודה או למשך  זמן ארוך תותר רק  במקומות מותרים  ושלא יהוו הפרעה  לתנועה.  - כלי רכב אלה ינוקו  ויישטפו בתום יום  העבודה למניעת  מטרדי ריח , במקרים  שהדבר יידרש. |
| 5.1 ג' | אשפה ופסולת- טיפול בפסולת |  |  |  | עסק זה ימוקם רק במקום מאושר תב"עית. |
| 5.1 ד' | אשפה ופסולת- אתר לסילוק פסולת מעורבת |  |  |  | עסק זה ימוקם רק במקום מאושר תב"עית. |
| 6.4 | מכבסה,ניקוי יבש |  |  |  |  |
| 6.7 | פרחים, צמחי נוי, זרעים, שתילים |  |  |  | בעל העסק יקפיד על הנחיות טיפול במזיקים ,לרבות ניטור והדברה שיטתיים ויפעל לסילוק כל מזיק הנמצא בשטחו לרבות טיפול בנמלת האש,בהתאם להוראות המשרד להגנת הסביבה. |
| 6.9 א' | רוכלות מזון |  |  |  | בעל העסק יעמוד בכל האמור בפרק ו' סעיף 2.1 "מדיניות ניפוק רישיונות לרוכלות". |
| 6.14 | מוצרי עישון לסוגיו |  |  |  |  |
| 7.8 א' | קייטנה |  |  | חוק הקייטנות(רישוי ופיקוח)התש"ן 1990 |  |
| 8.4 א' | הסעת נוסעים |  |  | צו הפיקוח על מצרכים ושירותים(הסעת סיור,הסעה מיוחדת והשכרת רכב)התשמ"ה-1985 | חניית רכבי ההסעה של העסק בתום יום העבודה או למשך זמן ארוך תותר רק במקום שאושר לכך וללא שהדבר יהווה מטרד תנועתי / בטיחותי. |
| 8.6 ג' | כלי רכב -רחיצתם |  |  | עד 500 מ"ר |  |
| 8.7 א' | כלי רכב- מכירתם |  |  | חוק הגבלת השימוש ורישום פעולות בחלקי רכב משומשים(מניעת גניבות)התשנ"ח-1988 |  |
| 8.7 ב' | כלי רכב- חלקים משומשים,פירוקם |  |  |  | - העסק ימוקם רק  במקום המותר  תב"עית .  - בשטח העסק תותקן  תשתית מתאימה  לפעילות העסק  למניעת מטרדים /  מפגעים סביבתיים (ריח,זיהום קרקע,רעש). |
| 8.9 א' | מוסך- מכונאות כללית, פחחות וצבע. | <http://business.gov.il/small-lobby/Pages/garage.aspx> |  | צו הפיקוח על מצרכים ושירותים(מוסכים ומפעלים לכלי רכב)התש"ל-1970 |  |
| 8.9 ב' | מוסך- חשמלאות |  |  | צו המוסכים |  |
| 8.9 ד' | מוסך- תיקון תקרים | <http://business.gov.il/small-lobby/Pages/Garage8_9_d.aspx> |  | צו המוסכים | הצמיגים יאוחסנו רק בתחום שטח העסק ,עד למועד פינויים / מיחזורם ,במקום מקורה או כשהם מכוסים בבד ברזנט. |
| 8.9 ו' | מוסך- טיפול אחר ברכב |  |  |  |  |
| 10.3 | בית דפוס |  |  |  |  |
| 10.6 ב' | דשנים- אחסונם |  |  |  | אחסון הדשנים יתבצע באריזות סגורות או /ו במבנה סגור מכל צדדיו ומקורה. |
| 10.7 א' | חומרי גלם לבנייה- הכנתם, יצורם,עיבודם. |  |  |  | - חומרי הגלם יאוחסנו  על גבי משטחי תפעול  אטומים ושלמים  ,מופרדים משאר חלקי  העסק ומנוקזים לעבר  מערכת איסוף  תשטיפים.  - אחסון של חומרים  יוצרי ריח ובכלל זה  זפת יבוצע במיכלים  סגורים בלבד.  - פסולת העסק תפונה  לאתר מורשה במיכלים  המונעים פיזורה  לסביבה. |
| 10.7 ב' | חומרי גלם לבנייה- אחסונם,מכירתם. |  |  |  | ההנחיות כפי שמפורט בפריט רישוי 10.7 א' |
|  |  |  |  |  |  |